open-index/open-wikipedia-markdown huggingface dataset:
ചുവാഷ് വർമാനെ ബോർ ദേശീയോദ്യാനം

വോൾഗാ നദിയുടെ  കേന്ദ്രഭാഗത്തെ പ്രദേശത്തുള്ള തുടർച്ചായുള്ള വലിയ ഒരു വനമാണ് **ചുവാഷ് വർമാനെ ബോർ ദേശീയോദ്യാനം** (റഷ്യൻ: **Национальный парк «Чаваш Вармане»**)). ജൈവവൈവിധ്യം സംരക്ഷിക്കുക, ചുവാഷ് ജനങ്ങളെ പ്രതിനിധീകരിക്കുന്ന ഒരു പ്രദേശത്തെ സംരക്ഷിക്കുക എന്നീ രണ്ട് കാര്യങ്ങൾക്കു വേണ്ടിയാണ് ഈ ഉദ്യാനം നിർമ്മിക്കപ്പെട്ടത്. യൂറോപ്പിലെ കിഴക്കിന്റെ കേന്ദ്രഭാഗത്തുള്ള സമതലത്തിൽ കാമാനദി വോൾഗയുമായി കൂടിച്ചേരുന്നിടത്തു നിന്ന് 100 കിലോമീറ്റർ പടിഞ്ഞാറായിട്ടാണ് ഈ ഉദ്യാനം സ്ഥിതിചെയ്യുന്നത്. റഷ്യയിലെ ചുവാഷിയയിലെ ചെമുർഷിൻസ്ക്കി ജില്ലയിലാണ് ഇത് സ്ഥിതിചെയ്യുന്നത്. 

## ഇതും കാണുക
* റഷ്യയിലെ സംരക്ഷിതപ്രദേശങ്ങൾ

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
ദുബായ് (മലയാളചലച്ചിത്രം)

രഞ്ജി പണിക്കർ കഥയെഴുതി പ്രീതി മേനോൻ നിർമ്മിച്ച ***ദുബായ്*** എന്ന ചിത്രം2001ൽ ജോഷി സംവിധാനം ചെയ്ത പുറത്തിറക്കി.മമ്മൂട്ടി,എൻ.എഫ്. വർഗ്ഗീസ്,ബിജു മേനോൻ,കൊച്ചിൻ ഹനീഫ,നെടുമുടി വേണു,മാമുക്കോയതുടങ്ങിയവർ അഭിനയിച്ച ഈ സിനിമയിൽ സംഗീതം വിദ്യാസാഗറിന്റെതാണ്.പൂർണ്ണമായും അറബ് എമിറെറ്റ്സിൽ ചിത്രീകരിച്ച ഈ ചിത്രം അതുവരെയുള്ള മലയാള ചലച്ചിത്രരംഗത്തെ ഏറ്റവും ചിലവേറിയതാണ്. ഈ ബിഗ് ബജറ്റ് ചിത്രം പക്ഷേ വെള്ളിത്തിരയിൽ പരാജയമായി.

## അഭിനേതാക്കൾ
* മമ്മൂട്ടി... മേജർ രവി മാമ്മൻ 
* അഞ്ജല സവേരി... അമ്മു സ്വാമിനാഥൻ 
* ബിജു മേനോൻ... കിരൺ ചെറിയാൻ പോത്തൻ 
* നിർമ്മൽ പാണ്ഡെ... കിഷൻ നാരായൺ ഭട്ട 
* പ്രീത വിജയകുമാർ... ആലീസ് 
* വിജയകുമാർ... യൂസഫ് 
* എൻ.എഫ്. വർഗ്ഗീസ്... ചന്ദ്രൻ നായർ 
* കൊച്ചിൻ ഹനീഫ... വിക്ടർ സെബാസ്റ്റ്യൻ 
*ജനാർദ്ദനൻ... കെ.ജെ.നായർ

## പാട്ടരങ്ങ്

ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് വിദ്യാസാഗർ ആണ്.

## References

## External links
* 
## view the film
DUBAI malayalam movie

വർഗ്ഗം:2001-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
മരിയ ചൊദ്ര ദേശീയോദ്യാനം

**മരിയ ചൊദ്ര ദേശീയോദ്യാനം** റഷ്യയിലെ മറി എൽ ലെ മോർക്കിൻസ്ക്കി, സ്വെനിഗോവിസ്ക്കി, വോൾഷ്സ്ക്കി എന്നീ ജില്ലകളിലായി സ്ഥിതിചെയ്യുന്ന ഒരു ദേശീയോദ്യാനമാണ്. 1985ൽ സ്ഥാപിതമായ ഈ ദേശീയോദ്യാനം 366 ചതുരശ്ര കിലോമീറ്റർ പ്രദേശത്തായി വ്യാപിച്ചുകിടക്കുന്നു.

മരിയ ചോദ്ര സ്ഥാപിതമായത് അപൂർവ്വങ്ങളായ സസ്യങ്ങളെ സംരക്ഷിക്കാനാണ്. 115ൽ അധികം സസ്യസ്പീഷീസുകളാണ് ഇവിടെ കണ്ടെത്തിയിട്ടുള്ളത്. ഇവിടെ 14 വിനോദസഞ്ചാര പാതകൾ ഉണ്ട്. യാൽചിക്, ഗ്ലൂഖോയെ, കിച്ചിയർ തടാകങ്ങൾ, ഇല്ലെറ്റ്, യൂഷുറ്റ് എന്നീ നദികളിലൂടെയുള്ള റാഫ്റ്റിംഗ്, പുഗാചോവിന്റെ ഓക്ക്, മാപ്പിൾ പർവ്വതങ്ങൾ എന്നിവയാണ് ഇവിടുത്തെ ജനപ്രിയങ്ങളായ വിനോദസഞ്ചാര ആകർഷണങ്ങൾ.

മരിയ ചൊദ്രയിൽ 14ൽ അധികം വിനോദസഞ്ചാര കേന്ദ്രങ്ങൾ ഉണ്ട്. അവ മറി എൽ, ടാറ്റാർസ്റ്റൻ, ചുവാഷിയ എന്നീ സ്വയംഭരണപ്രദേശങ്ങളിലെ വിനോദസഞ്ചാരത്തിൽ പ്രധാന പങ്കു വഹിക്കുന്നു.  

## അവലംബം

* Путешествия по России - RussiaOutdoors
* Article about Mari Chodra National Park

വർഗ്ഗം:റഷ്യയിലെ ദേശീയോദ്യാനങ്ങൾ
കെജിംകുജിക് ദേശീയോദ്യാനം

**കെജിംകുജിക് ദേശീയോദ്യാനം** (കെജി എന്ന ചുരുക്കപ്പേരിലും അറിയപ്പെടുന്നു) കാനഡയിലെ നോവ സ്കോഷ്യ പ്രവിശ്യയിൽ സ്ഥിതിചെയ്യുന്നതും കനേഡിയൻ നാഷണൽ പാർക്ക് സിസ്റ്റത്തിൻറെ ഭാഗവുമായ ദേശീയോദ്യാനമാണ്. ഈ ദേശീയോദ്യാനത്തിന് രണ്ട് പ്രധാന ഭാഗങ്ങളാണുള്ളത്.

പ്രധാന പാർക്ക് ക്യൂൻസ്, അന്നാപോളിസ് കൌണ്ടികൾ അതിർത്തികളായിവരുന്ന നോവ സ്കോഷ്യ പെനിൻസുലയുടെ ഉൾമേഖലയിലെ ഉയർന്ന പ്രദേശങ്ങളിലും ചെറിയ ഭാഗമായ കെജിംകുജിക് സീ സൈഡ് യൂണിറ്റ്, ക്യൂൻസ് കൌണ്ടിയിലെ അറ്റ്ലാൻറിക് തീരപ്രദേശങ്ങളിലും സ്ഥിതിചെയ്യുന്നു. ഈ ദേശീയോദ്യാനത്തിന് 404 കി.മീ2 (156 സ്ക്വയർ മൈൽ) വിസ്തീർണ്ണമാണുള്ളത്. ഉൾനാടൻ യൂണിറ്റ് കാനഡയുടെ നാഷണൽ ഹിസ്റ്റോറിക് സൈറ്റ് ആയി നിർദ്ദേശിക്കപ്പെട്ടിരിക്കുന്നു. 

## അവലംബം
അകാൻ ദേശീയോദ്യാനം

ജപ്പാനിലെ ഹൊക്കൈഡൊ ദ്വീപിൽ സ്ഥിതിചെയ്യുന്ന ഒരു ദേശീയോദ്യാനമാണ് **അകാൻ ദേശീയോദ്യാനം**  (ഇംഗ്ലീഷ്: . ദൈസെത്സുസ്സാൻ എന്ന ദേശീയോദ്യാനവുമായി കൂടിചേർന്നണ് ഇത് സ്ഥിതിചെയ്യുന്നത്. ഹൊക്കൈഡൊ ദ്വീപിലെത്തന്നെ ഏറ്റവും പഴയ രണ്ട് ദേശീയോദ്യാനങ്ങളാണിവ. 1934 ഡിസംബർ 4 നാണ് അകാൻ ദേശീയോദ്യാനം സ്ഥാപിതമാകുന്നത്. 

അഗ്നിപർവ്വത ഗർത്തങ്ങളും അതിനോടുചേർന്ന വനമേഖലയും ഉൾപ്പെടുന്നതാണ് അകാൻ ദേശീയോദ്യാനം.  ഇത്  വിസ്തൃതിയിൽ വ്യാപിച്ച് കിടക്കുന്നു. സ്പടികസമാനമായ തടാകങ്ങൾ, ചൂടരുവികൾ,  മറീമോ എന്നറിയപ്പെടുന്ന വലിയ ആൽഗകൾ എന്നിവയ്ക്കെല്ലാം പ്രസിദ്ധമാണിവിടം. 

## ഭാഗങ്ങൾ
അകാൻ ദേശീയോദ്യാനത്തെ രണ്ട് ഭാഗങ്ങളായി തരം തിരിച്ചിരിക്കുന്നു. കവായു, അകാൻ എന്നിവയാണവ.

### കവായു
ലോ അഗ്നിപർവ്വതം, കവായു ഒൺസെൻ എന്ന ചൂടരുവി എന്നിവ ഈ ഭാഗത്താണ് സ്ഥിതിചെയ്യുന്നത്. കുസ്സാറൊ തടാകം, ബിഹോറൊ പാസ്സ്, മൊകൊതൊ പർവ്വതം, നിഷിബെത്സു തടാകം എന്നിവയും ഈ പ്രദേശത്താണ്. ഇവിടത്തെ മാഷു തടാകം ഒരു അഗ്നിപർവ്വതമുഖ തടാകമാണ്. ലോകത്തിലെതന്നെ ഏറ്റവും പരിശുദ്ധമായ തടാകങ്ങളിൽ ഒന്നാണിത്. ഇതിന്റെ ഉപരിതലത്തിൽ നിന്നും 40മീറ്റർ താഴ്ചവരെ ദൃശ്യങ്ങൾ വ്യക്തമായി കാണാം.

### അകാൻ
20 കിലോ മീറ്ററിലും അധികം വലിപ്പമുള്ള ഒരു ഗർത്തമാണ് അകാൻ കാൽദെറ. മീക്കാാൻ പർവ്വതം എന്നിവ ഉൾപ്പെടുന്ന അകൻ അഗ്നിപർവ്വതസമൂഹവും, ഈ പ്രദേശത്ത് സ്ഥിതിചെയ്യുന്നു. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ജപ്പാനിലെ ദേശീയോദ്യാനങ്ങൾ
മിഷോറ ദേശീയോദ്യാനം

മോസ്ക്കോയിൽ നിന്ന് ഏകദേശം 120 കിലോമീറ്റർ അകലെയുള്ള **മിഷോറ ദേശീയോദ്യാനം** () കിഴക്കൻ യൂറോപ്യൻ പീഠഭൂമിയിലുള്ള മെഷേറതാഴ്ന്നപ്രദേശങ്ങളിലുള്ള വിശാലമായ ചതുപ്പുനിലങ്ങൾ പൈൻ അല്ലെങ്കിൽ ബിർച്ച് എന്നീ മരങ്ങളുള്ള വനങ്ങൾ എന്നിവ ഉൾക്കൊള്ളുന്നു. ജീവജാലങ്ങൾക്കിടയിലെ ഏറ്റവും സമ്പന്നമായ ജൈവവൈവിധ്യമാണ് ഈ ചതുപ്പുനില ആവാസവ്യവസ്ഥ നൽകുന്നത്. മധ്യകാലത്തെ മിഷോറ ഗോത്രവുമായി ഈ സ്ഥലം ബന്ധപ്പെട്ടിരിക്കുന്നു. അവരുടെ പേരിൽ നിന്നാണ് ഈ സ്ഥലത്തിന് മിഷോറ എന്ന പേര് ലഭിച്ചത്. 

## ഭൂപ്രകൃതി

File:Svyatoe Lake (Vladimir Oblast).JPG| Holy Lake, view from the east coast
File:Buzha - Tikhonovo.JPG| Buzha River
File:The Pol River anabranch.JPG| Flow in the Pol River


## ഇതും കാണുക
* റഷ്യയിലെ സംരക്ഷിതപ്രദേശങ്ങൾ

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
അഷിസുരി-ഉവാകായ് ദേശീയോദ്യാനം

ജപ്പാനിലെ ഷിക്കൊക്കു ദ്വീപിന്റെ തെക്കുപടിഞ്ഞാറൻ മുനമ്പിലായി സ്ഥിതിചെയ്യുന്ന ഒരു ദേശീയോദ്യാനമാണ് **അഷിസുരി-ഉവാകായ് ദേശീയോദ്യാനം** (ഇംഗ്ലീഷ്:   എഹിം, കോച്ചി എന്നിപ്രവിശ്യഗൾക്കിടയിലായി ചെറിയൊരു പ്രദേശത്താണ് ഈ ഉദ്യാനം വ്യാപിച്ചിരിക്കുന്നത്. ദ്വീപിന്റെ തെക്കേ അറ്റമായ അഷിസുരി മുനമ്പാണ്, ഈ ദേശീയോദ്യാനത്തിലെ ഒരു പ്രത്യേകത. ശാന്തസമുദ്രത്തിലേക്ക് ഇറങ്ങിനിൽക്കുന്ന ഗ്രാനൈറ്റ് തൂക്കാംപാറകൾ ഇവിടത്തെ മറ്റൊരു സവിശേഷതയാണ്.

## അവലംബം

വർഗ്ഗം:ജപ്പാനിലെ ദേശീയോദ്യാനങ്ങൾ
മിഷ്യോർസ്ക്കി ദേശീയോദ്യാനം

റഷ്യയിലെ മോസ്ക്കോയിൽ നിന്ന് ഏകദേശം 120 കിലോമീറ്റർ അകലെ, ഋയാൻ- ഒബ്ലാസ്റ്റിലുള്ള **മിഷ്യോർസ്ക്കി ദേശീയോദ്യാനം** () കിഴക്കൻ യൂറോപ്യൻ പീഠഭൂമിയിലുള്ള മെഷേറതാഴ്ന്നപ്രദേശങ്ങളിലുള്ള വിശാലമായ ചതുപ്പുനിലങ്ങൾ, പൈൻ അല്ലെങ്കിൽ ബിർച്ച് എന്നീ മരങ്ങളുള്ള വനങ്ങൾ എന്നിവ ഉൾക്കൊള്ളുന്നു. ജീവജാലങ്ങൾക്കിടയിലെ ഏറ്റവും സമ്പന്നമായ ജൈവവൈവിധ്യമാണ് ഈ ചതുപ്പുനില ആവാസവ്യവസ്ഥയിൽ കാണപ്പെടുന്നത്.  മധ്യകാലത്തെ മിഷോറ ഗോത്രവുമായി ഈ സ്ഥലം ബന്ധപ്പെട്ടിരിക്കുന്നു.  അവരുടെ പേരിൽ നിന്നാണ് ഈ സ്ഥലത്തിന് മിഷോറ എന്ന പേര് ലഭിച്ചത്. "മിഷ്യോർസ്ക്കി" ദേശീയോദ്യാനം (Мещёрский), "മിഷോറ" ദേശീയോദ്യാനവുമായി (Мещёра) ആശയക്കുഴപ്പമുണ്ടാക്കരുത്. വ്ലാഡിമിർ ഒബ്ലാസ്റ്റിന്റെ അതിർത്തിയിലുള്ള ഇത് വടക്കുഭാഗത്താണ്. ദേശീയോദ്യാനത്തിന്റെ 54% ഭാഗം അതിർത്തിയും പ്രാദേശിക സംഘങ്ങൾ കാർഷിക ആവശ്യങ്ങൾക്കായി ഉപയോഗിക്കുകയും നിലനിർത്തുകയും ചെയ്യുന്നു.   

## ഇതും കാണുക
* റഷ്യയിലെ സംരക്ഷിതപ്രദേശങ്ങൾ

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
പ്രിൻസ് എഡ്വാർഡ് ഐലൻറ് ദേശീയോദ്യാനം

**പ്രിൻസ് എഡ്വേർഡ് ഐലന്റ് ദേശീയോദ്യാനം**, പ്രിൻസ് എഡ്വേർഡ് ഐലൻഡിലെ ഒരു ദേശീയ ഉദ്യാനമാണ്. സെന്റ് ലോറൻസ് ഉൾക്കടലിന്റെ മുന്നിൽ ദ്വീപിന്റെ വടക്കൻ തീരത്തിനു സമാന്തരമായി സ്ഥിതി ചെയ്യുന്ന ഈ പാർക്ക് ഏതാണ്ട് 60 കി.മീ (37 മൈൽ) നീളവും, നൂറുകണക്കിനു മീറ്റർ മുതൽ ഏതാനും കിലോമീറ്ററുകൾ വരെ വീതിയുമുണ്ട്. 1937 ൽ സ്ഥാപിതമായ ഈ പാർക്ക്, വിശാലമായ മണൽ ബീച്ചുകൾ, മണൽക്കുന്നുകൾ, ശുദ്ധജല, ഉപ്പുജല ചതുപ്പുകളുടെ  സംരക്ഷണവും ഉൾക്കൊള്ളുന്നു. ഈ ദേശീയോദ്യാനത്തിൻറെ സംരക്ഷിത ബീച്ചുകളിൽ വംശനാശ ഭീഷണി നേരിടുന്ന പൈപ്പ് പ്ലോവറുകൾ കൂടുകെട്ടുന്ന മേഖലയാണ്. 

## അവലംബം
സിബിലോയി ദേശീയോദ്യാനം

**സിബിലോയി ദേശീയോദ്യാനം** വടക്കൻ കെനിയയിലെ തുർക്കാന തടാകത്തിന്റെ വടക്കുകിഴക്കേ കരയിലായി സ്ഥിതി ചെയ്യുന്ന ഒരു ദേശീയോദ്യാനമാണ്. 1973 ൽ കെനിയൻ സർക്കാർ വന്യജീവിസംരക്ഷണത്തിനും ഫോസിലുകൾ സ്ഥിതിചെയ്യുന്ന പ്രദേശങ്ങളുടെ  സംരക്ഷണത്തിനുമായി സ്ഥാപിച്ച ഈ ദേശീയോദ്യാനം, 1570 ചതുരശ്രകിലോമീറ്റർ പ്രദേശത്തായി വ്യാപിച്ചുകിടക്കുന്നു.  ഇവിടുത്തെ ഫോസിലുകൾ അന്താരാഷ്ട്ര തലത്തിൽ അറിയപ്പെടുന്നു. ടർക്കാന ദേശീയോദ്യാനത്തിൻറെ ഭാഗമായി 1997 ൽ ഈ പ്രദേശം യുനെസ്കോ ലോകപൈതൃക പട്ടികയിൽ ഉൾപ്പെടുത്തിയിരുന്നു.

## അവലംബം

## പുറത്തേയ്ക്കുള്ള കണ്ണികൾ
* Official '''Sibiloi National Park''' website 
* Kenya Wildlife Service — Sibiloi National Park

വർഗ്ഗം:കെനിയയിലെ ദേശീയോദ്യാനങ്ങൾ
നൈറോബി ദേശീയോദ്യാനം

**നൈറോബി ദേശീയോദ്യാനം** കെനിയയിലെ ഒരു ദേശീയോദ്യാനമാണ്. 1946 ൽ സ്ഥാപിക്കപ്പെട്ട ഈ ദേശീയോദ്യാനം കെനിയിൽ ഇത്തരത്തിൽ ആദ്യത്തേതായിരുന്നു. 

കെനിയയുടെ തലസ്ഥാന നഗരമായ നൈറോബിയ്ക്ക് ഏകദേശം  7 കിലോമീറ്റർ (4 മൈൽ) തെക്കുഭാഗത്തായിട്ടാണ് ഇതു  സ്ഥിതി ചെയ്യുന്നത്. മെട്രോപോളിസ് നഗരവും ദേശീയോദ്യാനവും തമ്മിൽ ഒരു വൈദ്യുത വേലിയാൽ വേർതിരിക്കപ്പെട്ടിരിക്കുന്നു.&nbsp;നൈറോബി നഗരത്തിലെ അംബരചുംബികൾ ദേശീയോദ്യാന പ്രദേശത്തുനിന്ന് ദർശിക്കാൻ സാധിക്കുന്നു. നാഗരിക, പ്രകൃതിദത്ത സാഹചര്യങ്ങളുടെ സാമീപ്യം വന്യമൃഗങ്ങളും പ്രാദേശിക ജനങ്ങതയും തമ്മിലുള്ള സംഘട്ടനത്തിനത്തിനു കാരണമാകുന്നതോടൊപ്പം മൃഗങ്ങളുടെ ദേശാന്തരഗമനം ജനജീവിതത്തിന് ഭീഷണിയുയർത്തുകയും ചെയ്യുന്നു.

## അവലംബം

വർഗ്ഗം:ആഫ്രിക്കയിലെ ദേശീയോദ്യാനങ്ങൾ
വർഗ്ഗം:കെനിയയിലെ ദേശീയോദ്യാനങ്ങൾ
ലാന്റ് ഓഫ് ലെപ്പാഡ് ദേശീയോദ്യാനം

**ലാന്റ് ഓഫ് ലെപ്പാഡ് ** () എന്നത് റഷ്യയിലെ പ്രൈമോർസ്ക്കി ക്രായ് ൽ 262,000 ഹെക്റ്റർ പ്രദേശത്ത് വ്യാപിച്ചിരിക്കുന്ന ദേശീയോദ്യാനമാണ്.  കെഡ്രോവായ പാഡ് റിസർവ്വ്, ബോർസോവ്യ് ഫെഡറൽ വൈൽഡ്ലൈഫ് റെഫ്യൂജി, ചൈനയുമായുള്ള അതിർത്തിയിലൂടെയുള്ള പുതുതായുള്ള ഭൂപ്രദേശം എന്നിവ ലയിപ്പിച്ചത്തിനെത്തുടർന്ന്, 2012 ഏപ്രിലിലാണ് ഇത് സ്ഥാപിതമാകുന്നത്. 2012ലെ റിപ്പോർട്ടുകൾ അനുസരിച്ച് ജപ്പാൻ കടലിനും ചൈനയിലെ ജിലിൻ പ്രവിശ്യയ്ക്കും ഇടയിൽ ഡബ്ല്യു. ഡബ്ല്യു. എഫ്  ലോകത്തിലെ ഏറ്റവും വിരളമായി കാണപ്പെടുന്ന പൂച്ചവർഗ്ഗത്തിൽപ്പെടുന്ന ജീവിയായ അമുർ പുള്ളിപ്പുലികൾ ഈ മേഖലയിൽ വംശനാശം നേരിടുകയാണ്. ഈ കാടുകളിൽ 30ൽക്കുറിവ് അമുർ പുള്ളിപ്പുലികളേ അവശേഷിക്കുന്നുള്ളൂ.  ഈ ദേശിയോദ്യാനത്തിൽ അവയുടെ ആവാസവ്യവസ്ഥയുടെ ഏകദേശം 60% ഉൾപ്പെടുന്നു. 

## ഇതും കാണുക
* റഷ്യയിലെ സംരക്ഷിതപ്രദേശങ്ങൾ

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
പീരങ്കി വണ്ട്

**ബ്രാക്കിനസ് ജനുസ്സിൽ പെടുന്ന ഒരു വണ്ടു സ്പീഷിസാണ് പീരങ്കി വണ്ടുകൾ (Bombardier beetles). **

ശത്രുക്കളെ പ്രതിരോധിക്കുന്ന രീതിയാണ് ഈ  വണ്ടുകൾക്ക് ഈ പേരു വരാൻ കാരണം. 

## അവലംബം

## പുറത്തേക്കുള്ള കണ്ണികൾ
* 
* Genus ''Brachinus'' — BugGuide.net
* 
* 
* 
* : 3 photos, 1&nbsp;micrograph, 1 b/w illustration
സബൈകാൽസ്ക്കി ദേശീയോദ്യാനം

**സബൈകാൽസ്ക്കി ദേശീയോദ്യാനത്തിൽ** () ബൈക്കൽ തടാകത്തിന്റെ കിഴക്കേതീരത്തിന്റെ മധ്യഭാഗം കിഴക്കുഭാഗത്തുള്ള ബർസിൻ പർവ്വതങ്ങളുടെ പടിഞ്ഞാറേ മലഞ്ചരിവ്,  ഉഷ്കാനി ദ്വീപുകൾ, തടാകത്തിലെ ഏക ഉപദ്വീപായ സ്‌വ്യറ്റോയ് നോസ് ("വിശുദ്ധ മൂക്ക്") എന്നിവ് ഉൾപ്പെടുന്നു. ദേശീയോദ്യാനത്തിന്റെ 2,690 ചതുരശ്രകിലോമീറ്ററിൽ 38.8 ചതുരശ്രകിലോമീറ്റർ പ്രദേശം തടാകത്തിന്റെ തന്നെ സംരക്ഷിത ജലമേഖലയാണ്. 

## ഭൂപ്രകൃതി
പടിഞ്ഞാറു ഭാഗത്ത് ബൈക്കൽ തടാകത്തിന്റെ തീരങ്ങളും വടക്കു ഭാഗത്ത് ബർഗൂസിൻ നാച്ചർ റിസർവ്വും തെക്കു ഭാഗത്തും കിഴക്കു ഭാഗത്തും ബർഗൂസിൻ മേഖലയിള്ള പർവ്വതശ്രേണികളും സബൈകാൽസ്ക്കിയെ അതിരിടുന്നു. ദേശീയോദ്യാനത്തിലെ ഏറ്റവും ഉയരത്തിലുള്ള ഭാഗം 2,376 മീറ്ററുള്ള (7,795 അടി) മൗണ്ട് ബർമാഷോവോയ് ആണ്. 

## ഇതും കാണുക
* റഷ്യയിലെ സംരക്ഷിതപ്രദേശങ്ങൾ

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
യൂഗിഡ് വ ദേശീയോദ്യാനം

**യുഗിഡ് വ ദേശീയോദ്യാനം (, ) ** റഷ്യൻ ഫെഡറേഷനിലെ റിപ്പബ്ലിക്കായ കോമി റിപ്പബ്ലിക്കിലെ ഒരു ദേശീയ ഉദ്യാനമാണ്. 2013 ൽ ബെറിംഗിയ ദേശീയോദ്യാനം രൂപവത്കരിക്കുന്നതുവരെ റഷ്യയിലെ ഏറ്റവും വലിയ ദേശീയോദ്യാനമായിരുന്നു ഇത്.

## ചരിത്രം
വടക്കൻ യൂറാളിലെ ടൈഗ കാടുകളുടെ സംരക്ഷണവും മറ്റു വിനോദവും ലക്ഷ്യമാക്കി 1994 ഏപ്രിൽ 23 നാണ് ഈ ദേശീയോദ്യാനം റഷ്യൻ സർക്കാർ രൂപീകരിച്ചത്.

## അവലംബം
യുഗിഡി വ ദേശീയോദ്യാനം

റഷ്യൻ ഫെഡറേഷനിലെ കോമി സ്വയംഭരണപ്രദേശത്തുള്ള ഒരു ദേശീയോദ്യാനമാണ് **യുഗിഡി വ ദേശീയോദ്യാനം** ). 2013ൽ ബെറിൻഗ്യ ദേശീയോദ്യാനം ആരംഭിക്കുന്നതുവരെ ഇതായിരുന്നു റഷ്യയിലെ ഏറ്റവും വലിയ ദേശീയോദ്യാനം. 

## ചരിത്രം
1994 ഏപ്രിൽ 23 ന് ഈ ദേശീയോദ്യാനം റഷ്യൻ ഗവണ്മെന്റ് ആരംഭിക്കുന്നത് ഉത്തര യുറാൽ പർവ്വതനിരകളിലുള്ള ടൈഗ വനങ്ങളെ സംരക്ഷിക്കുക,  വിനോദസഞ്ചാരത്തിനുപയോഗിക്കുക എന്നീ ലക്ഷ്യങ്ങളോടെയാണ്.

1995ൽ, യുഗിഡി വ ദേശീയോദ്യാനം, അടുത്തുള്ള പെച്ചോറ- ഇല്ല്യിച്ച് നാച്ചർ റിസർവ്വ് എന്നിവിടങ്ങളിലെ വനപ്രദേശത്തെ വിർജിൻ കോമി വനങ്ങൾ എന്ന പേരിൽ യുനസ്ക്കോ ലോക പൈതൃകസ്ഥലമായി പ്രഖ്യാപിച്ചു.

## വിനോദസഞ്ചാരം
സന്ദർശകരുടെ വരുമാനം (ഒരു വർഷം 2.4 million റൂബിൾ ($100,000)) കൊണ്ട് ദേശീയോദ്യാനത്തിന്റെ ചെലവുകൾ (ഒരു വർഷം 5 മില്യൺ റൂബിൾ ($200,000))നടത്താൻ കഴിയുന്നില്ലെന്ന് അധികൃതർ ഉത്കണ്ഠപ്പെടുന്നു. 

## അവലംബം


വർഗ്ഗം:റഷ്യയിലെ ദേശീയോദ്യാനങ്ങൾ
സൈവ സ്വാമ്പ് ദേശീയോദ്യാനം

**സൈവ സ്വാമ്പ് ദേശീയോദ്യാനം**, കെനിയയിലെ റിഫ്റ്റ് വാലി പ്രവിശ്യയിൽ‌, കിറ്റെയിലിനു സമീപം സ്ഥിതിചെയ്യുന്ന ഒരു ദേശീയോദ്യാനമാണ്. കെനിയയിലെ ഏറ്റവും ചെറിയ ദേശീയ ഉദ്യാനമായ ഇത് ഏകദേശം 3 ചതുരശ്ര കിലോമീറ്റർ മാത്രം വിസ്തൃതിയുള്ളതാണ്. ചതുപ്പുപ്രദേശത്തു കാണപ്പെടുന്ന ഒരു അപൂർവയിനം കൃഷ്ണമൃഗമായ സിറ്റാറ്റുൻഗയുടെ ആവാസ സ്ഥലം സംരക്ഷിക്കുന്നതിനായാണ് പ്രധാനമായും ഈ  ദേശീയോദ്യാനം സ്ഥാപിക്കപ്പെട്ടത്. ദേശീയോദ്യാനത്തിൽ വിവിധയിനം മരങ്ങളും നിലനിൽക്കുന്നുണ്ട്.

## അവലംബം

വർഗ്ഗം:കെനിയയിലെ ദേശീയോദ്യാനങ്ങൾ
വോൾഡോർസെർസ്ക്കി ദേശീയോദ്യാനം

റഷ്യയുടെ വടക്കുഭാഗത്തായി, ഒബ്ലാസ്റ്റിലെ ഒനെഴ്സ്ക്കിലെ അർഖാങെൽസ്ക്ക് ജില്ലയിലും കരേലിയാ സ്വയംഭരണപ്രദേശത്തെ പുഡോഴ്സ്ക്കി ജില്ലയിലുമായി സ്ഥിതിചെയ്യുന്ന ദേശീയോദ്യാനമാണ് **വോൾഡോർസെർസ്ക്കി ദേശീയോദ്യാനം** (). 1991 ഏപ്രിൽ 20 നാണ് ഇത് സ്ഥാപിതമായത്. 2001 മുതൽ ഇതിന് യുനസ്ക്കൊയുടെ ജൈവമണ്ഡല സംരക്ഷിതപ്രദേശം എന്ന പദവിയുണ്ട്. വടക്കൻ റഷ്യയിലെ കോൺ മരങ്ങളുടെ വനപ്രദേശങ്ങളെ (ടൈഗ) സംരക്ഷിക്കാനായാണ് ഈ ദേശീയോദ്യാനം ആരംഭിച്ചത്. 

വോഡ്ലോസെറോ തടാകം, തടാകത്തിലേക്ക് ജലമൊഴുകിയെത്തുന്ന ഇലെക്സാനദീതടപ്രദേശം, ജലം പുറത്തേക്കൊഴുകുന്ന വോഡ്ല നദിയുടെ ഉയർന്ന ഭാഗം എന്നിവ ഈ ദേശീയോദ്യാനത്തിൽ ഉൾപ്പെടുന്നു. 

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
റസ്കി സെവെർ ദേശീയോദ്യാനം

**റസ്കി സെവെർ ദേശീയോദ്യാനം ([[Russian language|Russian]]: Национальный парк «Русский Север»)**, റഷ്യയുടെ വടക്കുഭാഗത്തുള്ള ഒരു ദേശീയ ഉദ്യാനമാണ്. വോളോഗ്‍ഡ ഒബ്ലാസ്റ്റിലെ കിരില്ലോവ്സ്കി ജില്ലയിൽ ഇതു സ്ഥിതിചെയ്യുന്നു. 1992 മാർച്ച് 20 നാണ് ഈ ദേശീയോദ്യാനം രൂപീകരിക്കപ്പെട്ടത്. റഷ്യൻ ഭാഷയിൽ ദേശീയോദ്യാനത്തിൻറെ പേരിൻറെ അർത്ഥം "റഷ്യൻ നോർത്ത്" എന്നാണ്.

## അവലംബം
ഉഗ്ര ദേശീയോദ്യാനം

വടക്കൻ റഷ്യയിൽ, കലുഗ ഗൊബ്ലാസ്റ്റിലെ ഉഗ്ര നദിയുടെ താഴ്വാരത്തായി സ്ഥിതിചെയ്യുന്ന ദേശീയോദ്യാനമാണ് **ഉഗ്ര ദേശീയോദ്യാനം** (). മധ്യ റഷ്യയിലെ സവിശേഷമായ ലാന്റ്സ്ക്കേപ്പിനെ സംരക്ഷിക്കാനായി 1997 ഫെബ്രുവരി 10 നാണ് ഇത് സ്ഥാപിതമായത്.  2002ൽ ഇതിനെ യുനസ്ക്കോ ജൈവമണ്ഡല സംരക്ഷിതമേഖലയായി നാമനിർദ്ദേശം ചെയ്തു. കലുഗയിലാണ് ഈ ദേശീയോദ്യാനത്തിന്റെ ആസ്ഥാനം സ്ഥിതി ചെയ്യുന്നത്. 

## ഭൂമിശാസ്ത്രം
ഈ ദേശീയോദ്യാനത്തിന്റെ ആകെ വിസ്തീർണ്ണം 986,245 ചതുരശ്രകിലോമീറ്റർ ആണ്. മൂന്ന് പ്രദേശങ്ങളായി തിരിച്ചിരിക്കുന്ന ഏഴു മേഖലകൾ ഇതിൽ ഉൾപ്പെടുന്നു.

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
തഗനി ദേശീയോദ്യാനം

തഗനി എന്നത് ചെല്ല്യാബിൻസ്ക്ക് ഒബ്ലാസ്റ്റിന്റെ അതിർത്തിയിലുള്ള, തെക്കൻ യുറാൽ പർവ്വതനിരകളിലെ ഒരുകൂട്ടം പർവ്വതശിഖരങ്ങളാണ്. ഏറ്റവും ഉയർന്ന ഭാഗം സമുദ്രനിരപ്പിൽ നിന്ന് 1178 മീറ്റർ ഉയർന്ന് സ്ഥിതിചെയ്യുന്നു.  സ്ലാറ്റൊഉസ്റ്റിന്റെ അതിർത്തികളിലേക്കു വരെ എത്തുന്ന തെക്കു- പടിഞ്ഞാറൻ അതിർത്തിയുള്ള  **തഗനി ദേശീയോദ്യാനം** () സ്ഥാപിതമായത് 1991ലാണ്. ഈ ദേശീയോദ്യാനത്തിന്റെ ആകെ വിസ്തീർണ്ണം 568 ചതുരശ്രകിലോമീറ്റർ ആണ്. വടക്കുനിന്നും തെക്കുവരെയുള്ള ദൂരം 52 കിലോമീറ്ററും വീതി ഏകദേശം 10 മുതൽ 15 വരെയുമാണ്.

## കാലഭേദവും കാലാവസ്ഥയും

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
സോവ് ടിഗ്ര ദേശീയോദ്യാനം

**സോവ് ടിഗ്ര ദേശീയോദ്യാനം** (Russian: Зов Тигра национальный парк)), (in English, "Call of the Tiger National Park", or "Roar of the Tiger") വംശനാശ ഭീഷണി നേരിടുന്ന അമൂർ ടൈഗർ എന്നയിനം കടുവയുടെ പർവതപ്രദേശത്തുള്ള സംരക്ഷണ സങ്കേതമാണ്. റഷ്യയുടെ തെക്കുകിഴക്കൻ തീരത്ത്, ഫെഡറൽ ഡിസ്ട്രിക്റ്റായ പ്രിമോർസ്കി ക്രായിയിൽ 83,384 ഹെക്ടറാണ് (206,046 ഏക്കർ) അഥവാ 834 കിമീ<sup>2</sup>, (322 ച മൈൽ) ദേശീയോദ്യാനത്തിൻറെ ആകെ വിസ്തീർണ്ണം.

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
പാനജാർവി ദേശീയോദ്യാനം

**പാനജാർവി ദേശീയോദ്യാനം** വടക്കുപടിഞ്ഞാറൻ റഷ്യയിലെ, വടക്കുപടിഞ്ഞാറൻ റിപ്പബ്ളിക് ഓഫ് കരേലിയയിലെ ലൂഖ്‍സ്‍കി ജില്ലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1992 ലാണ് ഈ ദേശീയോദ്യാനം രൂപീകരിക്കപ്പെട്ടത്.

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
വാൾഡൈസ്ക്കി ദേശീയോദ്യാനം

വടക്കൻ റഷ്യയിലെ നോവ്ഗൊറോദ് ഒബ്ലാസ്റ്റിലെ വാൾഡൈസ്ക്കി, ഒക്കുലോവ്സ്ക്കി, ഡെമ്യാൻസ്ക്കി എന്നീ ജില്ലകളിലായി സ്ഥിതിചെയ്യുന്ന ദേശീയോദ്യാനമാണ് **വാൾഡൈസ്ക്കി ദേശീയോദ്യാനം**. 1990 മേയ് 17 നാണ് ഇത് സ്ഥാപിക്കപ്പെടുന്നത്. 2004 മുതൽ ഈ ദേശീയോദ്യാനത്തിന് യുനസ്ക്കോയുടെ ജൈവമണ്ഡല സംരക്ഷിതപ്രദേശം എന്ന പദവിയുണ്ട്. വാൽഡായ് പട്ടണം, വാൽഡൈസ്കോയ് തടാകം, സെലിഗർ തടാകത്തിന്റെ വടക്കുഭാഗം എന്നിവ വാൾഡൈസ്ക്കി ദേശീയോദ്യാനത്തിൽ ഉൾപ്പെടുന്നു. മധ്യ റഷ്യയിലെ ഏറ്റവും ജനപ്രിയമായ വിനോദസഞ്ചാരകേന്ദ്രങ്ങളിലൊന്നായ ഇതിന് വിനോദസഞ്ചാരത്തിനാവശ്യമായ വളരെ വികസിച്ച അടിസ്ഥാനസൗകര്യങ്ങൾ ഉണ്ട്. 

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
സ്മോൽനി ദേശീയോദ്യാനം

**സ്മോൽനി ദേശീയോദ്യാനം ([[Russian language|Russian]]: Смольный национальный парк),** റഷ്യയുടെ കിഴക്കൻ യൂറോപ്യൻ സമതലത്തിനു കിഴക്ക്, മൊർഡോവിയയുടെ വടക്കുകിഴക്കേ മൂലയിൽ സ്ഥിതിചെയ്യുന്ന ഒരു ദേശീയോദ്യാനമാണ്.

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
സോച്ചി ദേശീയോദ്യാനം

തെക്കൻ റഷ്യയിലെ, സോച്ചി നഗരത്തിനു സമീപത്ത് പടിഞ്ഞാറൻ കോക്കസസിലാണ് **സോച്ചി ദേശീയോദ്യാനം** സ്ഥിതിചെയ്യുന്നത്.  1985 മേയ് 5 ന് സ്ഥാപിതമായ ഈ ദേശീയോദ്യാനം റഷ്യയിലെ ഏറ്റവും പഴക്കമുള്ള രണ്ടാമത്തെ ദേശീയോദ്യാനമാണ്. 

## പേർഷ്യൻ ലെപ്പേഡുകളുടെ രണ്ടാം വരവ്
2009ൽ സോച്ചി ദേശീയോദ്യാനത്തിൽ സ്ഥാപിച്ച കേന്ദ്രത്തിൽ തുർക്കുമെനിസ്ഥാനിൽ നിന്നും കൊണ്ടുവന്നിട്ടുള്ള രണ്ട് ആൺ ലെപ്പേഡുകളെ എത്തിച്ചു. 2010 മേയിൽ ഇറാനിൽ നിന്നും രണ്ട് പെൺ ലെപ്പേഡുകളേയും കൊണ്ടുവന്നു. അവയുടെ അടുത്ത തലമുറകളെ കോക്കസസ് ജൈവമണ്ഡല സംരക്ഷിതപ്രദേശത്ത് കൊണ്ടവരും. 

## ഇതും കാണുക
* റഷ്യയിലെ സംരക്ഷിതപ്രദേശങ്ങൾ

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
വർഗ്ഗം:സോച്ചി
സ്യൂറാറ്റ്കുൽ ദേശീയോദ്യാനം

**സ്യൂറാറ്റ്കുൽ ദേശീയോദ്യാനം** (Russian: Зюраткуль) സത്‍കിൻസ്കി റയോൺ മേഖലയുടെ തെക്കൻ പ്രദേശത്ത് 1993 ൽ സ്ഥാപിക്കപ്പെട്ട ഒരു റഷ്യൻ ദേശീയോദ്യാനമാണ്. സാറ്റ്കയിൽ നിന്ന് 30 കിലോമീറ്റർ തെക്കായും  ചെല്യാബിൻസ്കിന് 200 കിലോമീറ്റർ പടിഞ്ഞാറുമായിട്ടാണ് ഇതു സ്ഥിതിചെയ്യുന്നത്.

ഇവിടുത്തെ പ്രധാന ആകർഷണങ്ങളിൽ യൂറാൾ പർവ്വതനിരയിൽ സമുദ്രനിരപ്പിൽനിന്ന് 754 മീറ്റർ ഉയരത്തിൽ സ്ഥിതിചെയ്യുന്നതും 13,2 km2 ഉപരിതല വിസ്തീർണ്ണവും 8 മീറ്റർ പരമാവധി ആഴവുമുള്ള സ്യൂറാറ്റ്കുൽ തടാകവും ഉൾപ്പെടുന്നു. 

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
നീഷ്ന്യ കാമ ദേശീയോദ്യാനം

മധ്യ റഷ്യയിലെ, ടാറ്റാർസ്റ്റാനിലുള്ള റ്റുകായേവ്സ്ക്കി, യെലാബുഴ്സ്ക്കി എന്നീ ജില്ലകളിലായി സ്ഥിതിചെയ്യുന്ന ദേശീയോദ്യാനമാണ് **നീഷ്ന്യ ദേശീയോദ്യാനം**. കാമനദിയുടെ തീരങ്ങളിലുള്ള കോൺ മരങ്ങളുടെ വനങ്ങളെ സംരക്ഷിക്കാനായി 1991 ഏപ്രിൽ 20 നാണ് ഇത് സ്ഥാപിതമായത്. 

## പ്രദേശവും ഭൂമിശാസ്ത്രവും

File:Nkama Malybor2.jpg|Maly Bor
File:Nkama pumpjack.jpg|A pumpjack in Nizhnyaya Kama National Park (close to the village of Pospelovo)
File:Урочище "Большой Бор", "Богатый лог". Вид на реку Кама, Национальный парк "Нижняя Кама".jpg| Lower Kama Yelabuga


## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
ഒനെഷ്ക്കയ പൊമോറ്യ ദേശീയോദ്യാനം

വടക്കൻ റഷ്യയിൽ, അർഖൻഗെൽസ്ക്ക് ഒബ്ലാസ്റ്റിലെ ഒനെഴ്സ്ക്കി, പ്രിമോർസ്ക്കി ജില്ലകളിലെ ഒനേഗാ ഉപദ്വീപിൽ സ്ഥിതിചെയ്യുന്ന ദേശീയോദ്യാനമാണ് **ഒനെഷ്ക്കയ പൊമോറ്യ ദേശീയോദ്യാനം**. 2013 ഫെബ്രുവരിയിലാണ് ഇത് സ്ഥാപിതമായത്.  പ്രാചീനമായ വനങ്ങളേയും സമുദ്ര ലാന്റ്സ്ക്കേപ്പുകളേയും  ഈ ദേശീയോദ്യാനം 
സംരക്ഷിക്കുന്നു. 2,016.68 ചതുരശ്രകിലോമീറ്റർ സ്ഥലത്തായാണ്  ഈ ദേശീയോദ്യാനം വ്യാപിച്ചു കിടക്കുന്നത്. 

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
ഒർലോവ്സ്ക്ക പോലിസി ദേശീയോദ്യാനം

**ഒർലോവ്സ്ക്ക പോലിസി ദേശീയോദ്യാനം** റഷ്യയിലെ ഒരു സംരക്ഷിതപ്രദേശമാണ്. 

മധ്യറഷ്യയിലെ ഉയർന്ന പ്രദേശത്തിന്റെ മധ്യഭാഗത്ത്, ഓർ യോള ഒബ്ലാസ്റ്റിലെ സ്നാമെൻസ്ക്കി, ഖൊറ്റ്യനെറ്റ്സ്ക്കി ജില്ലകളിലായാണ് ഇത് സ്ഥിതിചെയ്യുന്നത്. ഇത് 77,745 ഹെക്റ്റർ സ്ഥലത്തായി വ്യാപിച്ചിരിക്കുന്നു. 1994 ജനുവരി 9 ലെ റഷ്യൻ സർക്കാരിന്റെ 6ആം നമ്പർ ഉത്തരവു പ്രകാരമാണ് ഇത് സ്ഥാപിക്കപ്പെട്ടത്. 

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
മൽക്ക മാരി ദേശീയോദ്യാനം

**മൽക്ക മാരി ദേശീയോദ്യാനം,** കെനിയ-എത്യോപ്യ അതിർത്തിയിൽ ഡൌവ നദിയ്ക്കു സമാന്തരമായി സ്ഥിതി ചെയ്യുന്ന കെനിയയിലെ ഒരു ദേശീയോദ്യാനമാണ്.  ഈ ദേശീയോദ്യാനത്തിന്റെ വിസ്തൃതി ഏകദേശം 1,500 ചതുരശ്ര കിലോമീറ്റർ (370,000 ഏക്കർ) ആണ്. മന്ദേറ എയർപോർട്ട് വഴി ഇവിടെ എത്തിച്ചേരുവാൻ സാധിക്കുന്നു. രാജ്യത്ത് ഏറ്റവുമധികം സന്ദർശിക്കപ്പെടുന്ന ദേശീയോദ്യാനം കൂടിയാണിത്.

## അവലംബം

വർഗ്ഗം:കെനിയയിലെ ദേശീയോദ്യാനങ്ങൾ
മാസായി മാര

**മസായി മാര ദേശീയ റിസർവ്വ്**, കെനിയയിലെ നാരക് കൗണ്ടിയിലുള്ള  ഒരു വലിയ ഗെയിം റിസേർവാണ്. ടാൻസാനിയയിലെ മാരാ പ്രവിശ്യയിലെ സെരെൻഗീറ്റി ദേശീയോദ്യാനം ഇതിനോടു ചേർന്ന് കിടക്കുന്നു.  ഈ പ്രദേശത്ത് വസിച്ചിരുന്ന മസായ് ജനതയുടെ ബഹുമാനാർത്ഥമാണ് ദേശീയോദ്യാനത്തിന് ഈ പേരു നൽകിയത്.

## ചിത്രശാല

പ്രമാണം:Maasai Mara National Reserve Kenya.jpg|സൂര്യോദയ സമയത്ത് മാസായി മാരയുടെ ചക്രവാളത്തിലെ ചൂടു വായു നിറച്ച ബലൂണുകൾ പാറി നടക്കുന്ന ദൃശം.
പ്രമാണം:León-Kenia.jpg|ആൺ സിംഹം
പ്രമാണം:Leopard climbing down from a tree.jpg|ആഫ്രിക്കൻ പുള്ളിപ്പുലി മരത്തിൽ നിന്ന് താഴേക്ക് ഇറങ്ങുന്ന ദൃശ്യം.
പ്രമാണം:Elephants in masai mara.jpg|ആഫ്രിക്കൻ ബുഷ് ആനകൾ
പ്രമാണം:Giraffes in Masai Mara.jpg|തുറന്ന പുൽമേട്ടില മസായി ജിറാഫുകൾ
പ്രമാണം:Wildebeests in the Masaai Mara.jpg|Wildebeest with zebras in distance
പ്രമാണം:Hyenas at stolen impala kill.jpg|Spotted hyenas with an impala and two vultures
പ്രമാണം:A Zebra in the Masai Mara.jpg|A lone zebra standing on the green grass

## അവലംബം

## ബാഹ്യ ലിങ്കുകൾ

*The Mara Triangle
*Maasai Mara Pictures
*Maasai Mara Conservancies - The Official Maasai Mara Conservancies website 
*Ministry of Tourism Kenya - Maasai Mara National Reserve
*Live Maasai Mara wildebeest migration
*മാസായി മാര മാപ്പ്

വർഗ്ഗം:കെനിയയിലെ സംരക്ഷിത മേഖലകൾ
ടസേക്ക ദേശീയോദ്യാനം

**ടസേക്ക ദേശീയോദ്യാനം** 1950 ൽ രൂപീകരിക്കപ്പെട്ടെ മൊറോക്കോയിലെ ദേശീയോദ്യാനമാണ്. ഏകദേശം 6.8 ചതുരശ്ര കിലോമീറ്റർ സ്ഥലത്താണ് ദേശീയോദ്യാനം നിലനിൽക്കുന്നത്.

## അവലംബം

വർഗ്ഗം:മൊറോക്കൊയിലെ ദേശീയോദ്യാനങ്ങൾ
ഇഫ്രെയിൻ ദേശീയോദ്യാനം

ഇഫ്രെയിൻ ദേശീയോദ്യാനം, മൊറോക്കോയിലെ മദ്ധ്യ അറ്റ്ലസ് പർവ്വതനിരയിൽ സ്ഥിതിചെയ്യുന്ന ഒരു ദേശീയോദ്യാനമാണ്.  ഈ ദേശീയോദ്യാനത്തിലുൾപ്പെട്ടിരിക്കുന്ന പ്രദേശങ്ങളിൽ, മദ്ധ്യ അറ്റ്ലസ് പർവതകളുടെ പടിഞ്ഞാറൻ ഭാഗവും, ഇഫ്രെയിൻ, ബൌൾമെയിൻ എന്നീ പ്രവിശ്യകളിലുള്ള പ്രദേശങ്ങളും ഉൾപ്പെടുന്നു. 2004 ൽ സ്ഥാപിതമായ ഈ ദേശീയോദ്യാനം 125.000 ഹെക്ടർ പ്രദേശങ്ങൾ ഉൾക്കൊള്ളുന്നു. 

## അവലംബം
ഇറിക്വി ദേശീയോദ്യാനം

**ഇറിക്വി ദേശീയോദ്യാനം** 1994 ൽ  123,000 ഹെക്ടർ ഭൂമി ഉൾപ്പെടുത്തി രൂപീകരിച്ച മൊറോക്കോയിലെ ഒരു ദേശീയോദ്യാനമാണ്. ഡ്രാ നദിയ്ക്കും സഗോറ, ടാറ്റ പ്രവിശ്യകളിലെ ആൻറി-അറ്റ്ലസ് താഴ്വരയിലെ കുന്നുകൾക്കുമിടയിലുള്ള പ്രദേശം ഈ ഉദ്യാനത്തിൽ ഉൾപ്പെട്ടിരിക്കുന്നു. തെക്കൻ മൊറോക്കോയിലെ സാധാരണ മരുഭൂമിയുടെ ഭൂപ്രകൃതിയാണ് ദേശീയോദ്യാനത്തിനുള്ളത്.

## അവലംബം
സൌസ്-മാസ ദേശീയോദ്യാനം

**സൌസ്-മാസാ ദേശീയോദ്യാനം** (*Parc National de Souss-Massa*), മൊറോക്കോയിലെ അറ്റ്ലാന്റിക് തീരത്തു സ്ഥിതിചെയ്യുന്ന 33,800 ഹെക്ടർ വിസ്തൃതിയുള്ള ഒരു ദേശീയോദ്യാനമാണ്. 1991 ലാണ് ഈ ദേശീയോദ്യാനം രൂപീകരിക്കപ്പെട്ടത്. വടക്ക് അഗാഡിർ മുതൽ തെക്ക് ഭാഗത്ത് സിദി ഇഫ്‍നി വരെയുള്ള പ്രദേശത്തിനിടയ്ക്കു സ്ഥിതിചെയ്യുന്ന ഈ പ്രദേശത്തിൻറെ മദ്ധ്യഭാഗത്തിൻറെ അക്ഷാംശ രേഖാംശങ്ങൾ 9° 40'W 30° 5'N ആണ്. 

## അവലംബം
അംബോസെലി ദേശീയോദ്യാനം

**അംബോസെലി ദേശീയോദ്യാനം** (മുൻപ് മസായ് അംബൊസെലി ഗെയിം റിസർവ്), കെനിയയിലെ കജിയാഡോ കൗണ്ടിയിൽ സ്ഥിതിചെയ്യുന്ന ഒരു ദേശീയോദ്യാനമാണ്. കെനിയ-ടാൻസാനിയ അതിർത്തിയിലുടനീളം പരന്നു കിടക്കുന്ന ആവാസവ്യവസ്ഥയുടെ കാമ്പായ 8,000 ചതുരശ്ര കിലോമീറ്റർ (3,100 ചതുരശ്ര മൈൽ) ഉൾപ്പെടെ ദേശീയോദ്യാനത്തിൻറെ ആകെ വിസ്തൃതി, 39,206 ഹെക്ടർ (392 കിമീ2) അഥവാ 151 ചതുരശ്ര മൈലാണ്.

ഇവിടുത്തെ പ്രാദേശിക ജനങ്ങൾ പ്രധാനമായും മസായ് വർഗ്ഗക്കാരാണ്. എന്നാൽ രാജ്യത്തിൻറെ മറ്റ് ഭാഗങ്ങളിൽ നിന്നുള്ള ആളുകളെ ഈ പ്രദേശത്തെ വിജയകരമായ ടൂറിസവും ചതുപ്പുനിലങ്ങളുടെ സാമീപ്യത്താലുള്ള സമ്പന്നമായ കൃഷിയും ആകർഷിക്കുകയും ഈ മേഖലയിലേയ്ക്കു കുടിയേറുകയും ചെയ്തു. ഈ തുച്ഛമായ മഴയുള്ള പ്രദേശം (ശരാശരി 350 mm (14 in)) പക്ഷിനിരീക്ഷകരുടെ പറുദീസയാണ്. ജല പക്ഷികൾ, പെലിക്കൺ, കിംഗ്ഫിഷർ, ക്രേക്സ്, ഹാംമെർകോപ്പുകൾ തുടങ്ങി 400 ഇനം പക്ഷികളെ ഇവിടെ കാണുവാൻ സാധിക്കുന്നു.

## അവലംബം

വർഗ്ഗം:ആഫ്രിക്കയിലെ ദേശീയോദ്യാനങ്ങൾ
വർഗ്ഗം:കെനിയയിലെ ദേശീയോദ്യാനങ്ങൾ
ഔലങ്ക ദേശീയോദ്യാനം

**ഔലങ്ക ദേശീയോദ്യാനം** (Finnish: *Oulangan kansallispuisto*), 270 ചതുരശ്ര കിലോമീറ്റർ (104 ച.മൈൽ) വിസ്താരമുള്ള ഫിൻ‍ലാൻറിലെ നോർത്തേൺ ഓസ്ട്രോബോത്നിയ, ലാപ്ലാണ്ട് പ്രദേശങ്ങളിലെ ഒരു ദേശീയ പാർക്കാണ്. 1956 ൽ സ്ഥാപിതമായ ഈ ദേശീയോദ്യാനം 1982 ലും 1989 ലും വിപുലീകരിക്കപ്പെട്ടിരുന്നു. റഷ്യയിലെ പാനജാർവി ദേശീയോദ്യാനം ഇതിൻറെ അതിർത്തിയാണ്.

## അവലംബം

വർഗ്ഗം:ഫിന്നിഷ് ദേശീയോദ്യാനങ്ങൾ
തെനിയെറ്റ് എൽ ഹാദ് ദേശീയോദ്യാനം.

**തെനിയെറ്റ് എൽ ഹാദ് ദേശീയോദ്യാനം**, അൾജീരിയയിലെ പത്ത് ദേശീയ ഉദ്യാനങ്ങളിൽ ഒന്നാണ്. ഈ ദേശീയോദ്യാനം ടിസ്സെംസിൽറ്റ് പ്രവിശ്യയിലാണ് നിലനിൽക്കുന്നത്. ഈ പാർക്കിനു സമീപത്തുള്ള തെനിയെറ്റ് എൽ ഹാദ് എന്ന പട്ടണത്തിൻറെ പേരാണ് ദേശീയോദ്യാനത്തിൻറെ പേരിനു നിദാനം.

## അവലംബം

വർഗ്ഗം:അൾജീറിയയിലെ ദേശീയോദ്യാനങ്ങൾ
ഡ്‌ജുർഡ്‌ജുറ ദേശീയോദ്യാനം

**ഡ്‍ജുർഡ്‍ജുറ ദേശീയോദ്യാനം ([[Arabic language|Arabic]]: الحديقة الوطنية جرجرة‎‎)** അൾജീരിയയിലെ ദേശീയ ഉദ്യാനങ്ങളിൽ ഒന്നാണ്. കബിലീയിൽ സ്ഥിതിചെയ്യുന്ന ഈ ദേശീയോദ്യാനം ടെൽ അറ്റ്ലസ് പർവ്വതനിരകളിലെ ഡ്‍ജുർഡ്‍ജുറ കൊടുമുടിയുടെ പേരിലാണ് അറിയപ്പെടുന്നത്. 

അടുത്തുള്ള പട്ടണങ്ങളിൽ വടക്ക് ടിസി ഔസൌവും തെക്ക് ബൂയിറയും ഉൾപ്പെടുന്നു. 

## ചിത്രശാല

File:Thaletyel.JPG|
File:Haizeryel.JPG|
File:Jerjer.JPG|
File:Djurjura enneige.jpg|
File:Lallakhadidja.jpg|
File:Tamgutar.JPG|


## അവലംബം

## പുറത്തേക്കുള്ള കണ്ണികൾ
*  Algerian Ministry of Forestry - National park of Djurdjura
* Park data on UNEP-WPMC

വർഗ്ഗം:അൾജീറിയയിലെ ദേശീയോദ്യാനങ്ങൾ
എൽ കാലാ ദേശീയോദ്യാനം

**എൽ കാലാ ദേശീയോദ്യാനം ([[Arabic]]: محمية القالة الوطنية)** അൾജീരിയയിലെ ഒരു ദേശീയോദ്യാനമാണ്. ഇത് രാജ്യത്തിന്റെ ഏറ്റവും വടക്കുകിഴക്കു ഭാഗത്തായി സ്ഥിതിചെയ്യുന്നു.

നിരവധി തടാകങ്ങളുള്ള സ്ഥലമായ ഇത് (തോംഗ ദ്വീപസമൂഹവുമായി ബന്ധമില്ലാത്ത തോംഗ തടാകം ഇവിടെ സ്ഥിതിചെയ്യുന്നു), മെഡിറ്ററേനിയൻ നദീതടത്തിലെ തനതായ പരിസ്ഥിതി വ്യവസ്ഥ കാത്തുസൂക്ഷിക്കുന്നു.1983 ൽ രൂപകൽപ്പന ചെയ്യപ്പെട്ട ഈ ദേശീയോദ്യാനം, 1990 ൽ യുനെസ്കോയുടെ ഒരു ജൈവ സംരക്ഷണ റിസർവ് ആയി അംഗീകരിക്കപ്പെട്ടിരുന്നു.

അൾജീരിയയിൽ നിർമ്മിക്കുവാൻ തീരുമാനിച്ചിരുന്ന ഒരു ഹൈവേ,  ഈ ദേശീയോദ്യാനത്തിലെ  അപൂർവ മൃഗങ്ങളെയും സസ്യങ്ങളെയും ബാധിക്കുംവിധം ഭീഷണിയുയുർത്തിയിരുന്നു. ഹൈവേ ഈ പ്രദേശത്തുനിന്ന് ഒഴിവാക്കി തെക്കൻ പ്രദേശത്തേയ്ക്കു മാറ്റി നിർമ്മിക്കുവാൻ  നിർദ്ദേശിക്കപ്പെട്ടിരുന്നു.

എൽ കലാ ദേശീയോദ്യാനവും ബയോസ്ഫിയർ റിസർവും 40 തരം സസ്തനികൾ, 25 തരം പക്ഷി വർഗ്ഗങ്ങൾ, 64 ശുദ്ധജല പക്ഷികൾ, 9 തരം കടൽ പക്ഷികൾ എന്നിവയ്ക്ക് സ്വാഭാവിക ആവാസ്യവ്യവസ്ഥയൊരുക്കുന്നു. 

## അവലംബം

## പുറത്തേക്കുള്ള കണ്ണികൾ
*Park data on UNEP-WPMC 
* A petition for the preservation of the park 
* A website about the park, including a map 

വർഗ്ഗം:അൾജീറിയയിലെ ദേശീയോദ്യാനങ്ങൾ
ഗൌരായ ദേശീയോദ്യാനം

**ഗൌരായ ദേശീയോദ്യാനം ([[Arabic language|Arabic]]: الحديقة الوطنية قورايا‎‎)**, അൾജീരിയയിലെ തീരദേശ ദേശീയോദ്യാനങ്ങളിൽ ഒന്നാണ്. സിദി ടൗതി ദേവാലയത്തിനടുത്ത്, ബെജായി പ്രവിശ്യയിലാണ് ഇതു നിലനിൽക്കുന്നത്. നഗരത്തിനടുത്തുള്ള ബെജായി പട്ടണത്തിനു വളരെയടുത്ത് വടക്കുകിഴക്കൻ ഭാഗത്തായിട്ടാണ് ദേശീയോദ്യാനത്തിൻറെ സ്ഥാനം. ഗൌരായ മലനിരകളുടെ 660 മീറ്റർ (2.165 അടി) ഉയരത്തിലുള്ള പ്രദേശങ്ങൾ ഈ ദേശീയോദ്യാനത്തിലുൾപ്പെട്ടിരിക്കുന്നു. ഈ മലനിരകളുടെ പേരണ് ദേശീയോദ്യനത്തിൻറെ പേരിനു പ്രചോദകമായത്. നിരവധി ബീച്ചുകളും മലഞ്ചെരുവുകളും നിരഞ്ഞ ഈ പ്രദേശം അൾജീരിയയിലെ ഒരു നീന്തൽ കേന്ദ്രവുമാണ്.

യുണെസ്കോ ഇതൊരു ജൈവസംരക്ഷണ റിസർവ്വായി  അംഗീകരിച്ചിട്ടുണ്ട്.  ഈ ഉദ്യാനത്തലെ വനങ്ങളിൽ ബാർബറി കുരങ്ങുകൾ, കുറുക്കന്മാർ തുടങ്ങി വ്യത്യസ്തങ്ങളായ സസ്യജന്തുജാലങ്ങൾളുടെ സ്വാഭാവിക ആവാസ വ്യവസ്ഥ അടങ്ങിയതാണ്.

## ചിത്രശാല

File:Yemma_Gouraya_6.jpg
File:Macaca sylvanus in Béjaïa, Algeria.jpg
File:Yemma Gouraya.jpg
File:Pic des singes.jpg
File:Fort au dessus du port à Béjaïa 2.jpg
File:Poissons morts 3.jpg


## അവലംബം

## പുറത്തേക്കുള്ള കണ്ണികൾ
* Official website 
*Park data on UNEP-WPMC 

വർഗ്ഗം:അൾജീറിയയിലെ ദേശീയോദ്യാനങ്ങൾ
ബിക്കൌറി ദേശീയോദ്യാനം

**ബിക്കൌറി ദേശീയോദ്യാനം** (Portuguese: Parque Nacional do Bicuar) അങ്കോളയിലെ ഒരു ദേശീയോദ്യാനമാണ്. ബിക്വാർ ദേശീയോദ്യാനം, ബിക്വാർ/ഹ്യൂള ദേശീയോദ്യാനം എന്നും അറിയപ്പെടുന്നു) ഈ ദേശീയോദ്യാനം അങ്കോളയുടെ തെക്കുപടിഞ്ഞാറൻ മേഖലയിലെ ഹ്യൂള പീഠഭൂമിയിൽ ലുബാൻഗോയ്ക്ക് 120 കിലോമീറ്റർ തെക്കുകിഴക്കായി സ്ഥിതിചെയ്യുന്നു.

## അവലംബം

## പുറത്തേക്കുള്ള കണ്ണികൾ
* Topographic Map, Bicuari Region, *Army Map Service*, US Army, Washington DC, 1966
* Map of Angola *www.triploc.com* (Bicuari Park in lower left section)

വർഗ്ഗം:അംഗോളയിലെ ദേശീയോദ്യാനങ്ങൾ
അസോ കുജു ദേശീയോദ്യാനം

ജപ്പാനിലെ  കുമാമോത്തൊ, ഓയിത്ത പ്രവിശ്യകളിലായ് സ്ഥിതിചെയ്യുന്ന ഒരു ദേശീയോദ്യാനമാണ് **അസോ കുജു ദേശീയോദ്യാനം** (ഇംഗ്ലീഷ്: . അസോ പർവ്വതത്തിൽനിന്നുമാണ് ദേശീയോദ്യാനത്തിന് ഈ പേരു ലഭിച്ചത്,ജപ്പാനിലെ ഏറ്റവും വലിയ സജ്ജീവ അഗ്നിപർവ്വതമാണ് അസോ. കുജു മലനിരകളും ഈ ഉദ്യാനത്ത്ന്റെ ഭാഗമാണ്.  1934-ൽ അസോ ദേശീയോദ്യാനം എന്ന പേരിൽ ഈ ഉദ്യാനം സ്ഥാപിതമായി, പിന്നീട് 1986-ൽ സംരക്ഷിത മേഖലയുടെ വിസ്തൃതി വർദ്ധിപ്പിച്ചപ്പോൾ അസോ-കുജു ദേശീയോദ്യാനം എന്ന് പുനർനാമകരണം ചെയ്യുകയുണ്ടായി.

## അനുബന്ധ മുനിസിപ്പാലിറ്റികൾ
* Kumamoto: Aso, Kikuchi, Minamiaso, Minamioguni, Oguni, Ōzu, Takamori, Ubuyama
* Ōita: Beppu, Kokonoe, Kusu, Taketa, Yufu

## ഇതും കാണുക
* ജപ്പാനിലെ ദേശീയോദ്യാനങ്ങളുടെ പട്ടിക

## അവലംബം

## പുറത്തേക്കുള്ള കണ്ണികൾ
* Aso Kujū National Park
*  Aso Kujū National Park
* Map of Aso Kujū National Park (North)
* Map of Aso Kujū National Park (South)

വർഗ്ഗം:ജപ്പാനിലെ ദേശീയോദ്യാനങ്ങൾ
സ്മോളെൻസ്ക്കയ പൂസെറി ദേശീയോദ്യാനം

ബലാറസ്സുമായുള്ള റഷ്യയുടെ അതിർത്തിക്കരികിലുള്ള സ്മോലെൻസ്ക്ക് ഒബ്ലാസ്റ്റിന്റെ വടക്കു- പടിഞ്ഞാറുള്ള 35 തടാകങ്ങളും അവയുടെ പരിസരപ്രദേശങ്ങളും ചേർന്ന ഒരു വന-തണ്ണീർത്തട ആവാസവ്യവസ്ഥയാണ് **സ്മോളെൻസ്ക്കയ പൂസെറി ദേശീയോദ്യാനം** (). സ്മോളെൻസ്ക്ക് നഗരത്തിൽ നിന്നും 64 കിലോമീറ്റർ മാറിയുള്ള ഡൗഗാവ നദീതടത്തിലാണ് ഇത് സ്ഥിതിചെയ്യുന്നത്.  1992ലാണ് ഈ ദേശീയോദ്യാനം ഔദ്യോഗികമായി സ്ഥാപിതമാകുന്നത്.  2002 മുതൽ, ഈ ദേശീയോദ്യാനം ജൈവമണ്ഡല സംരക്ഷിതപ്രദേശങ്ങളുടെ അന്താരാഷ്ട്ര ശ്രംഖലയുടെ ഭാഗമാണ്.  

ഭരണപരമായി, ഈ ദേശീയോദ്യാനം, സ്മോളെൻസ്ക്ക് ഒബ്ലാസ്റ്റിലെ ഡെമിഡോവിസ്ക്കി, ഡുഖോവ്ഷ്ചിൻസ്ക്കി എന്നീ ജില്ലകളിലായാണ് ഭാഗിക്കപ്പെട്ടിരിക്കുന്നത്.

## ഭൂപ്രകൃതി

ഈ ദേശീയോദ്യാനത്തിന്റെ 107,563 ഹെക്റ്റർ പ്രദേശത്ത് വനവും 16,240 ഹെക്റ്റർ പ്രദേശത്ത് ചതുപ്പുനിലങ്ങളും 1,608 ഹെക്റ്റർ പ്രദേശത്ത് തടാകങ്ങളും 468 ഹെക്റ്റർ പ്രദേശത്ത് നദികളുമാണുള്ളത്. 

## ഇതും കാണുക
* റഷ്യയിലെ സംരക്ഷിതപ്രദേശങ്ങൾ

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
ഷോർസ്ക്കി ദേശീയോദ്യാനം

പടിഞ്ഞാറുള്ള സൈബീരിയൻ സമതലം തെക്കൻ സൈബീരിയൻ പർവ്വതങ്ങളുമായി സന്ധിക്കുന്ന തെക്കു-പടിഞ്ഞാറ് സൈബീരിയയിലുള്ള വനസമ്പന്നമായ പർവ്വതപ്രദേശമാണ് **ഷോർസ്ക്കി ദേശീയോദ്യാനം** (Russian: Шорский национальный парк). ദേശീയോദ്യാനം പ്രതിനിധീകരിക്കുന്നത് ഡാർക്ക്ടൈഗാ മരങ്ങളുള്ള പ്രദേശങ്ങളെയാണ് (ദേശീയോദ്യാനത്തിന്റെ 92%വും വനമാണുള്ളത്). കെമെറോവോ നഗരത്തിൽ നിന്നും ഏകദേശം 300 കിലോമീറ്റർ തെക്കായി കെമെറോവോ ഒബ്ലാസ്റ്റിന്റെ തെക്കൻ അറ്റത്തുള്ള തഷ്ടഗോൾസ്ക്കി ജില്ലയുടെ 4,180 ചതുരശ്രകിലോമീറ്റർ സ്ഥലാത്തായാണ് ഈ ദേശീയോദ്യാനം വ്യാപിച്ചിരിക്കുന്നത്. ഈ മേഖല ഷോർസ് ജനങ്ങളുടെ ജന്മനാടാണ്. 1989ൽ ദേശീയോദ്യാനത്തെ ഒരു സംരക്ഷിതപ്രദേശമായി പ്രഖ്യാപിക്കുന്നതിനു മുൻപ് ഇവിടം ചരിത്രപരമായി ഖനനം, മരംവെട്ടൽ വ്യവസായങ്ങളുമായാണ് ബന്ധപ്പെട്ടിരുന്നത്.

## ഭൂപ്രകൃതി
ദേശീയോദ്യാനത്തിന്റെ മിക്ക ഭാഗങ്ങളിലും ആഴത്തിലുള്ള നദീതാഴ്വരകളുള്ള അധികം ഉയരമില്ലാത്ത പർവ്വതങ്ങളാണുള്ളത്. 

## ഇതും കാണുക
* റഷ്യയിലെ സംരക്ഷിതപ്രദേശങ്ങൾ

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
ഷന്താർ ഐലന്റ്സ് ദേശീയോദ്യാനം

റഷ്യയുടെ ഏറ്റവും കിഴക്കു ഭാഗത്തുള്ളതും ഒഖോട്സ്ക്ക് കടലിൽ ഖബറോവ്സ്ക്ക് ക്രായ് യുടെ തീരത്തിനടുത്തായി സ്ഥിതിചെയ്യുന്നതും ഇപ്പോൾ ആൾത്താമസമില്ലാത്ത 15 ദ്വീപുകളുടെ സമൂഹമായ ഷന്താർ ദ്വീപുകളുടെ സമുദ്രഭാഗങ്ങളും കരഭാഗങ്ങളും ഉൾപ്പെടുന്നതാണ് **ഷന്താർ ഐലന്റ്സ് ദേശീയോദ്യാനം** (). ഈ ദേശീയോദ്യാനം ആദ്യകാലത്ത് സ്റ്റേറ്റ് നാച്ചർ റിസർവ്വ് ആയിരുന്നു. വംശനാശഭീഷണിയുള്ള സ്പീഷീസുകളുടെ ആവാസവ്യവസ്ഥ സംരക്ഷിക്കുക, ശാസ്ത്രീയമായ പഠനത്തേയും ജൈവവിനോദസഞ്ചാരത്തേയും പ്രോൽസാഹിപ്പിക്കുക എന്നീ പ്രഖ്യാപിത ലക്ഷ്യങ്ങളോടെയാണ് 2013 ഈ ദേശീയോദ്യാനത്തെ ഫെഡറൽ നാഷനൽ പാർക്ക് ആയി പുനഃസ്ഥാപനം നടത്തിയത്. ഖബറോവ്സ്ക്ക് ക്രായിലെ തുഗുറോ- ചുമികാൻസ്ക്കി ജില്ലയിലാണ് ഷന്താർ ദ്വീപുകൾ സ്ഥിതിചെയ്യുന്നത്. ഈ ദേശീയോദ്യാനത്തിനു മേൽനോട്ടം വഹിക്കുന്നത് റഷ്യൻ മിനിസ്ട്രി ഓഫ് നാച്യറൽ റിസോഴ്സസ് ആണ്. 

## ജീവികൾ

File:Blakiston`s fish owl1.jpg| Blakiston's fish owl, the largest species of owl
File:Haliaeetus pelagicus (Rausu, Japan).jpg| Steller's sea eagle
File:A bowhead whale breaches off the coast of western Sea of Okhotsk by Olga Shpak, Marine Mammal Council, IEE RAS.jpg|Bowhead whale showing head
File:A bowhead whale is tail-slapping in the coastal waters of western Sea of Okhotsk by Olga Shpak, Marine Mammal Council, IEE RAS.jpg|Bowhead whale tail-slapping


## ഇതും കാണുക
* റഷ്യയിലെ സംരക്ഷിതപ്രദേശങ്ങൾ

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
സിബിഷ്ക്കി ദേശീയോദ്യാനം

റഷ്യയുടെ വടക്കു- പടിഞ്ഞാറായി പ്സ്കോവ് ഒബ്ലാസിലെ സിബിഷ്ക്കി ജില്ലയിൽ സ്ഥിതിചെയ്യുന്ന ഒരു ദേശീയോദ്യാനമാണ് **സിബിഷ്ക്കി ദേശീയോദ്യാനം**(). 1996 ജനുവരു 8 നാണ് ഇത് സ്ഥാപിതമായത്. പ്സ്കോവ് ഒബ്ലാനിലെ സിബിഷ്ക്കി ജില്ലയുടെ തെക്കു-പടിഞ്ഞാറായുള്ള ലാന്റ്സ്ക്കേപ്പുകൾ സംരക്ഷിക്കാനായാണ് ഈ ദേശീയോദ്യാനം ആരംഭിച്ചത്.  

ഈ ദേശീയോദ്യാനത്തിൽ 500.21 ചതുരശ്രകിലോമീറ്റർ വിസ്തീർണ്ണമുള്ള പ്രദേശമാണ് ഉൾപ്പെടുന്നത്.

## ഭൂമിശാസ്ത്രം
ഈ ദേശീയോദ്യാനം സ്ഥിതിചെയ്യുന്ന സിബിഷ്ക്കി ജില്ലയുടെ തെക്കു- പടിഞ്ഞാറ് ഭാഗത്ത്, അനേകം തടാകങ്ങളോടെ, ഗ്ലേസിയറുകൾ ഉൽഭവിക്കുന്ന മലനിരകളുള്ള ഒരു ലാന്റ്സ്ക്കേപ്പ് ആണുള്ളത്.  പൈൻ മരം, സ്പ്രൂസ്, ആൽഡെർ മരങ്ങളുള്ള വനനിബിഡമായ പ്രദേശമാണിവിടം. ഈ ഉദ്യാനത്തിൽ ജില്ലയുടെ തെക്കു- പടിഞ്ഞാറ് ഭാഗവും അതോടൊപ്പം ലാത്വിയ, ബെലാറസ് എന്നിവയുടെ അതിർത്തികളും ഉൾപ്പെടുന്നു.

## അവലംബം
ഉഡെഗെയ്‍സ്കായ ലെജെൻഡ നാഷണൽ പാർക്ക്

റഷ്യൻ ഫാർ ഈസ്റ്റിലെ മദ്ധയ് സിഖോട്ടെ-അലിൻ മലനിരകളിൽ സമ്പന്നമായ കോണിഫറസ്-ഡെസിഡ്യൂസ് കാടുകൾ ഉൾപ്പെടുന്ന ഒരു നാഷണൽ പാർക്കാണ് ഉഡെഗെയ്സ്കായ ലെജെൻഡ നാഷണൽ പാർക്ക്.
റഷ്യൻ ആർട്ടിക് നാഷണൽ പാർക്ക്

**റഷ്യൻ ആർട്ടിക്ക് ദേശീയ പാർക്ക്** (റഷ്യൻ: Национальный парк "Русская Арктика") റഷ്യയിലുള്ള ഒരു ദേശീയ ഉദ്യാനം ആകുന്നു. 2009 വർഷത്തിലാണ് ഈ പാർക്ക് സ്ഥാപിക്കപ്പെട്ടത്.

2016 ൽ ഇത്   നോവായ സെമീലയ (സെവേണി ദ്വീപ്) വടക്കൻ ഭാഗം, ഫ്രാൻസ് ജോസെഫ് ലാൻഡ് എന്നിവ ഉൾക്കൊള്ളുന്ന ആർട്ടിക് സമുദ്രത്തിൻറെ ഒരു വലിയ വിദൂര പ്രദേശത്തേയ്ക്കു വിപുലീകരിച്ചിരുന്നു.

## അവലംബം
പ്രീൽബ്രുസ്യെ നാഷണൽ പാർക്ക്

**പ്രിലെബ്രൂസ് ദേശീയ പാർക്ക്** (റഷ്യൻ: Приэльбрусье (национальный парк)) (ഇംഗ്ലീഷിൽ "പ്രിൾബ്രൂസ്", "മൌണ്ട് എൽബ്രസ്") മൌണ്ട് എൽബ്രസിൻറെ മദ്ധ്യത്തിൽ സ്ഥിതിചെയ്യുന്നു. ഇത് സ്ഥിതിചെയ്യുന്നത് സമുദ്രനിരപ്പിൽ നിന്ന് 5,632 മീറ്റർ ഉയരമുള്ള എൽബ്രൂസ് എന്ന യൂറോപ്പിലെ ഏറ്റവും ഉയർന്ന മലയിലാണ്.

## ചിത്രങ്ങൾ

File:Приэльбрусье, Кабардино-Балкария 30.JPG|Visitor Cafe and Viewpoint to Mt. Elbrus, above the Baksan River valley
File:Приэльбрусье, Кабардино-Балкария 232.JPG|Shelter 11 on Mt. Elbrus
|Mount Elbrus: view from Mt. Cheget
File:Приэльбрусье, Кабардино-Балкария 529.JPG|Baksan River valley
File:Канатная дорога в Приэльбрусье.jpg|Cableway in the Elbrus region


## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
പ്രിപിഷ്മിൻസ്കിയെ ബോറി നാഷണൽ പാർക്ക്

**പ്രിപിഷ്മിൻസ്കിയെ ബോറി നാഷണൽ പാർക്ക്** റഷ്യയിലെ ഒരു ദേശീയോദ്യാനമാകുന്നു. വെസ്റ്റ് സൈബീരിയൻ സമതലത്തിലെ തെക്കു പടിഞ്ഞാറൻ അറ്റത്താണ് പ്രിപിഷ്മിൻസ്കിയെ ബോറി നാഷണൽ പാർക്ക് സ്ഥിതി ചെയ്യുന്നത്.

## ഭൂപ്രകൃതി

## കാലാവസ്ഥ

## അവലംബം

വർഗ്ഗം:റഷ്യയിലെ ദേശീയോദ്യാനങ്ങൾ
അസാഗ്നി ദേശീയോദ്യാനം

**അസാഗ്നി ദേശീയോദ്യാനം,** കോട്ട് ദ്’ഇവാറിൽ (ഐവറി കോസ്റ്റ്) സ്ഥിതിചെയ്യുന്ന ഒരു ദേശീയോദ്യാനമാണ്. അബിജന്റെ പടിഞ്ഞാറ് ഭാഗത്ത് ഏകദേശം 75 കി.മീ (47 മൈൽ) തീരത്ത് ബന്ദമാ നദിയുടെ മുഖത്തിനും എബ്രി ലഗൂണിനും ഇടയിലാണ് ഇത് സ്ഥിതി ചെയ്യുന്നത്, കൂടാതെ ഏകദേശം 17,000 ഹെക്ടർ (42,000 ഏക്കർ) വിസ്തൃതിയുണ്ട്.
## വിവരണം
ഗിനിയ ഉൾക്കടലിനോട് ചേർന്ന് ഐവറി കോസ്റ്റിലാണ് അസാഗ്നി നാഷണൽ പാർക്ക് സ്ഥിതി ചെയ്യുന്നത്. പടിഞ്ഞാറ് ബന്ദമാ നദിയും കിഴക്ക് എബ്രി ലഗൂണും സ്ഥിതിചെയ്യുന്നു. ഇവ രണ്ടിനെയും ബന്ധിപ്പിക്കുന്ന സഞ്ചാരയോഗ്യമായ അസാഗ്നി കനാൽ ഈ പാർക്കിലൂടെ കടന്നുപോകുന്നു. പാർക്കിന് ചുറ്റും അൽപ്പം ഉയർന്ന നിലമുണ്ട്. കൂടാതെ വിശാലമായ പലപ്പോഴും വെള്ളക്കെട്ടുള്ള ജലനിരപ്പിൽ ഏറ്റക്കുറച്ചിലുണ്ടാകുന്ന തടം ഉൾക്കൊള്ളുന്നു. ഇവിടുത്തെ കാലാവസ്ഥ വർഷം മുഴുവനും ഈർപ്പമുള്ളതാണ്. ശരാശരി 2,300 മില്ലിമീറ്റർ (91 ഇഞ്ച്) മഴ ലഭിക്കും. പാർക്കിന്റെ മൂന്നിൽ രണ്ട് ഭാഗവും കണ്ടൽക്കാടുകളാൽ ആധിപത്യം പുലർത്തുന്ന ചതുപ്പുകൾ ഉൾക്കൊള്ളുന്നു. കൂടാതെ കുറച്ച് ഈർപ്പമുള്ള വനവും തീരദേശ സവന്നയും ഉണ്ട്. പാർക്കിന് വിനോദസഞ്ചാര സാധ്യതകളുണ്ട്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ഐവറി കോസ്റ്റിലെ ദേശീയോദ്യാനങ്ങൾ
സൈല്യൂഗെംസ്ക്കി ദേശീയോദ്യാനം

റഷ്യ, കസാഖിസ്ഥാൻ, ചൈന എന്നിവയുടെ അതിർത്തികൾ സന്ധിക്കുന്ന മധ്യ ഏഷ്യയിലെ അൽടായ് മലനിരകളിലാണ് **സൈല്യൂഗെംസ്ക്കി ദേശീയോദ്യാനം** () സ്ഥിതിചെയ്യുന്നത്. ഒറ്റപ്പെട്ടതിനാലും പർവ്വതങ്ങൾ, സ്റ്റെപ്പികൾ, മരുഭൂമികൾ, വനങ്ങൾ എന്നിവയുടെ സംഗമസ്ഥാനത്തു സ്ഥിതിചെയ്യുന്നതിനാലും ആഗോളപരമായി ജൈവവൈവിധ്യ സംരക്ഷണത്തിനായുള്ള വളരെ പ്രധാനപ്പെട്ട നാച്ചർ റിസർവ്വാണിത്. വംശനാശഭീഷണി നേരിടുന്ന അൽറ്റായ അർഗാലി എന്ന പർവ്വത ആട്, വംശനാശം വന്നുകൊണ്ടിരിക്കുന്ന മഞ്ഞുപുലി എന്നിവയെ സംരക്ഷിക്കുക എന്ന പ്രത്യേകമായ ലക്ഷ്യത്തിനായാണ് ഈ ദേശീയോദ്യാനം ആദ്യമായി 2010-12 കാലയളവിൽ സ്ഥാപിക്കപ്പെടുന്നത്. ഭരണപരമായി, അൽറ്റായ് സ്വയംഭരണപ്രദേശത്തിലുള്ള കോഷ്- അഗാച്സ്ക്കി ജില്ലയിലാണ് ഈ ദേശീയോദ്യാനം സ്ഥിതിചെയ്യുന്നത്. എക്കോടൂറിസത്തിന് പ്രഖ്യാപിതമായ ഒരു പങ്കുണ്ടെങ്കിലും മേഖല സന്ദർശിക്കാൻ ദേശീയോദ്യാനത്തിന്റെ അധികാരികളിൽ നിന്നും പ്രത്യേക പാസുകൾ ആവശ്യമാണ്.     

## ഇതും കാണുക
* Protected areas of Russia

## അവലംബം
സമർസ്ക്കയ ലൂക്ക ദേശീയോദ്യാനം

സമാറ ഒബ്ലാസ്റ്റിലെ, സ്റ്റാവ്രോപോൾസ്ക്കി ജില്ലയിലുള്ള സമാറ, ഷിഗുല്യോവ്സ്ക്ക് എന്നീ നഗരങ്ങൾക്കു സമീപമുള്ള ഷിഗുലി പർവ്വതങ്ങൾക്കു ചുറ്റുമായി വോൾഗാ നദി 180 ഡിഗ്രി വളഞ്ഞ് ഒഴുകുന്നതുമൂലം രൂപം കൊണ്ട ഉപദ്വീപിന്റെ ഭൂരിഭാഗം ഭാഗങ്ങളും **സമർസ്ക്കയ ലൂക്ക ദേശീയോദ്യാനത്തിൽ** () ഉൾപ്പെടുന്നു. ഇതിന്റെ വടക്കൻ തീരം കുയ്ബൈഷേവ് ജലസംഭരണിയിലും തെക്കൻ ഭാഗം സരാറ്റോവ് ജലസംഭരണിയിലുമാണ്. വടക്കു ഭാഗത്തിന് ഷിഗുലി നാച്ചർ റിസർവ്വുമായി അതിർത്തി പങ്കിടുന്നുണ്ട്. ഈ ദേശീയോദ്യാനം സാംസ്ക്കാരികപരമായി പ്രാധാന്യമർഹിക്കുന്നത് പ്രാചീനകാലത്തെ വിവിധവിഭാഗം ആളുകൾക്കിടയിൽ ഇതിനുണ്ടായിരുന്ന പ്രാധാന്യം കൊണ്ടാണ്. ഇതിന്റെ ശാസ്ത്രപരമായ പ്രാധാന്യത്തിനുകാരണം ഇവിടെയുള്ള അനേകംതരം ആവാസസ്ഥാനങ്ങൾ മൂലമാണ്. ഈ പ്രദേശം മിഡിൽ വോൾഗാ കോമ്പ്ലക്സ് ബയോസ്ഫിയറിന്റെ ഭാഗമാണ്. 

## ഇതും കാണുക
* Protected areas of Russia

## അവലംബം
ടായി ദേശീയോദ്യാനം

**ടായി ദേശീയോദ്യാനം (Parc National de Taï)**   പടിഞ്ഞാറൻ ആഫ്രിക്കയിൽ പ്രാഥമിക മഴക്കാടുകളുടെ അവസാന ഭാഗങ്ങൾ ഉൾക്കൊള്ളുന്ന ഐവറി കോസ്റ്റിലെ ഒരു ദേശീയോദ്യാനമാണ്. ഈ ദേശീയോദ്യാനത്തിലെ സസ്യജന്തുജാലങ്ങളുടെ വൈവിദ്ധ്യവും വൈപുല്ല്യവും ആധാരമാക്കി 1982 ൽ ഈ ദേശീയോദ്യാനം ഒരു ലോക പൈതൃക സ്ഥലമായി യുണെസ്കോ അംഗീകരിച്ചു.

ടായി ദേശീയോദ്യാനത്തിലെ അഞ്ച് സസ്തനികൾ വംശനാശ ഭീഷണിയിലുള്ള ജീവികളുടെ ചുവന്ന പട്ടികയിലുള്ളതാണ്. പിഗ്മി ഹൈപ്പോപൊട്ടാമസ്, ഒലിവ് കോലോബസ് കുരങ്ങുകൾ, പുള്ളിപ്പുലികൾ, ചിമ്പാൻസികൾ, ജെൻറിൻക്സ് ഡൂക്കറുകൾ എന്നിവയാണീ അഞ്ചിനങ്ങൾ.

കാവല്ലി, സസ്സാന്ദ്ര നദികൾക്കിടയിലുള്ള ലൈബീരിയ അതിർത്തിയിലെ ഇവോയിറിയൻ തീരപ്രദേശത്തുനിന്ന് ഏകദേശം 100 കിലോമീറ്റർ അകലെയാണ് ടായി ദേശീയോദ്യാനം സ്ഥിതിചെയ്യുന്നത്. 3,300 കിമീ2 വിസ്തൃതിയുള്ള ഈ ദേശീയോദ്യാനത്തിന്  200 കിലോമീറ്റർ2  മുതൽ 396 മീ. വരെയുള്ള ബഫർ മേഖലയുമുണ്ട്.

ടായി വനസംരക്ഷണ മേഖല 1926 ൽ രൂപവത്കരിക്കപ്പെടുകയും 1972 ൽ ഒരു ദേശീയോദ്യാനമെന്ന പദവിയിലേക്ക് ഉയർത്തപ്പെടുകയും ചെയ്തു.

## അവലംബം

## പുറത്തേക്കുള്ള കണ്ണികൾ
* World Heritage Site Data Sheet 
* Official UNESCO website entry
* WWF-West Africa aids Côte d'Ivoire's Taï National Park
*WWF Tai National Park
*World Database on Protected Areas 
*Official Website (fr)
*The Living Africa - Tai National Park 

വർഗ്ഗം:ഐവറി കോസ്റ്റിലെ ദേശീയോദ്യാനങ്ങൾ
മോണ്ട് സാങ്ബെ ദേശീയോദ്യാനം

**മോണ്ട് സാങ്ബെ ദേശീയോദ്യാനം,** ഐവറി കോസ്റ്റിൽ സ്ഥിതിചെയ്യുന്ന ഒരു ദേശീയോദ്യാനമാണ്. എൻസൈക്ലോപീഡിയ ബ്രിട്ടാനിക്ക ലോകത്തെ പ്രമുഖ ദേശീയോദ്യാനങ്ങളുടെ പട്ടികയിൽ ഈ ഉദ്യാനത്തെ ഉൾപ്പെടുത്തിയിട്ടുണ്ട്. 1976 ലാണ് ഇത് ദേശീയോദ്യാനമെന്ന പദവി നേടുന്നത്.

സാസ്സാന്ദ്ര നദിയ്ക്കു പടിഞ്ഞാറുള്ള മലനിരകളിൽ സ്ഥിതി ചെയ്യുന്ന മോണ്ട്‍സ് ഡു ടൌറാ കൊടുമുടിയുടെ പരിധിയിലാണ് ദേശീയോദ്യാനം സ്ഥിതി ചെയ്യുന്നത്. 95,000 ഹെക്ടർ (950 കിമീ2/360 ചതുരശ്ര മൈൽ) വിസ്തീർണ്ണത്തിൽ, പടിഞ്ഞാറൻ ഐവറികോസ്റ്റിലെ മാൻ പട്ടണത്തിന് വടക്ക് ബിയാൻകൂമയ്ക്കും ടൗബയ്ക്കും ഇടയിലാണ് ഇതിൻറെ സ്ഥാനം. ഇടതിങ്ങിവളരുന്ന സാവന്നാ വനപ്രദേശങ്ങളിൽ ആനകൾ, കാട്ടുപോത്തുകൾ, ആഫ്രിക്കൻ കാട്ടുപന്നികൾ, ആൻറിലോപ്പുകൾ, കുരങ്ങുകൾ എന്നിങ്ങനെയുള്ള വന്യജീവികളുടെ സാന്നിദ്ധ്യവുമുണ്ട്.

## അവലംബം

## പുറത്തേക്കുള്ള കണ്ണികൾ
* Language, Gender and Sustainability Project Toura Map, accessed 25 December 2010.

വർഗ്ഗം:ഐവറി കോസ്റ്റിലെ ദേശീയോദ്യാനങ്ങൾ
സമ്പൂർണ്ണ

കേരള വിദ്യാഭ്യാസ വകുപ്പിന്റെ ഓൺലൈൻ സ്കൂൾ മാനേജ്‌മെന്റ് പോർട്ടലാണ് **സമ്പൂർണ്ണ**. 2010 ലാണ് സമ്പൂർണ്ണയ്ക്ക് രൂപം നൽകുന്നത്. ഐടി@സ്കൂൾ സ്വതന്ത്ര സോഫ്റ്റ്‌വെയർ അടിസ്ഥാനമാക്കി തയ്യാറാക്കിയ ഈ സംവിധാനത്തിൽ  സംസ്ഥാനത്തെ ഒന്നുമുതൽ പന്ത്രണ്ടു വരെയുള്ള ക്ലാസ്സുകളിലെ വിദ്യാർത്ഥികളുടെ വിവരങ്ങളാണ് ചേർക്കുന്നത് ,  .

## ലക്ഷ്യം
മുഴുവൻ വിദ്യാർത്ഥികളുടേയും വിവരങ്ങൾ കേന്ദ്രീകൃത സംവിധാനത്തിലേക്ക് വരുന്നതോടെ, കടലാസ്‌രഹിത രജിസ്റ്റർ നടപ്പിലാക്കുന്നതിന് സാധിക്കും  
ആറാം പ്രവൃത്തിദിന കണക്കെടുപ്പ് കുറ്റമറ്റതാക്കുന്നതിനും സ്കൂളിന്റേയും വിദ്യാർത്ഥികളുടേയും വിവരങ്ങൾ വിവിധ സർക്കാർ ഏജൻസികൾക്ക് എളുപ്പത്തിൽ ലഭ്യമാക്കുന്നതിനും കായിക-കലാമേളകളുടെ നടത്തിപ്പ് എളുപ്പമാക്കുന്നതിനും സാധിക്കും.
## സമ്പൂർണ്ണയിൽ ഉൾപ്പെടുത്തുന്നവ

* വിദ്യാർത്ഥികളുടെ അഡ്‌മിഷൻ രജിസ്റ്ററിന്റെ പകർപ്പ്
* കുട്ടികളെ സംബന്ധിക്കുന്ന റിപ്പോർട്ടുകൾ.
* വിവിധ സ്കോളർഷിപ്പുകൾക്കാവശ്യമായ പട്ടികകൾ
* പത്താംതരം പരീക്ഷയ്ക്കാവശ്യമായ പട്ടിക.
* അധ്യാപകരുടേയും മറ്റു ജീവനക്കാരുടേയും വിശദാംശങ്ങൾ.
* പ്രൊമോഷൻ പട്ടിക.
* വിദ്യാർത്ഥികൾക്കുള്ള തിരിച്ചറിയൽ കാർ‍ഡ്.
## അവലംബം
ലുസാക്ക ദേശീയോദ്യാനം

**ലുസാക്ക ദേശീയോദ്യാനം**, സാംബിയയിലെ ലുസാക്ക നഗരത്തിന് തെക്ക് കിഴക്കായി സ്ഥിതി ചെയ്യുന്ന ഒരു ദേശീയോദ്യാനമാണ്. സാംബിയിലെ പുതിയ ദേശീയോദ്യാനമായ ഇത്  2011 ൽ ആരംഭിക്കുകയും 2015 ൽ ഔദ്യോഗികമായി തുറക്കുകയും ചെയ്തു. 6,715 ഹെക്ടർ പ്രദേശത്തു സ്ഥിതിചെയ്യുന്ന ഇത് സാംബിയയിലെ ഏറ്റവും ചെറിയ ദേശീയോദ്യാനമാണ്. മുമ്പ് ഒരു വന സംരക്ഷണ മേഖലയായി സ്ഥാപിക്കപ്പെട്ട ഈ ദേശീയോദ്യാനം പൂർണമായും വേലികെട്ടി സംരക്ഷിച്ചുവരുന്നു.

## അവലംബം
ല്യൂവ പ്ലെയിൻ ദേശീയോദ്യാനം

**ല്യൂവ പ്ലെയിൻ ദേശീയോദ്യാനം** സാംബിയയുടെ പടിഞ്ഞാറൻ പ്രവിശ്യയിൽ,  സാംബെസി നദിയുടെ ബറോട്‍സെ വെള്ളപ്പൊക്ക സമതലത്തിനു പടിഞ്ഞാറ് അംഗോള അതിർത്തിക്കടുത്തു സ്ഥിതി ചെയ്യുന്ന ഒരു ദേശീയോദ്യാനമാണ്.

ആഫ്രിക്കൻ പാർക്കുകൾ, സാംബിയ വൈൽഡ്ലൈഫ് അതോറിറ്റി (ZAWA), ബരോട്ട്സ് റോയൽ എസ്റ്റാബ്ളിഷ്മെന്റ്, ലോജി ജനങ്ങളുടെ പരമ്പരാഗത ഗവൺമെൻറ് എന്നിവ തമ്മിലുള്ള ഒരു പങ്കാളിത്തമാണ് ആഫ്രിക്ക പാർക്കുകൾ (സാംബിയ)

ദേശീയോദ്യാനത്തിൻറെ ഭരണച്ചുമതല, സാമ്പിയയിലെ ആഫ്രിക്കൻ പാർക്ക്സിനാണ്. സാംബിയ വൈൽഡ് ലൈഫ് അതോറിറ്റിയും (ZAWA) ലോസി ജനങ്ങളുടെ പരമ്പരാഗത സർക്കാരായ ബറോട്‍സെ റോയൽ എസ്റ്റാബ്ലിഷ്മെൻറും തമ്മിലുള്ള പങ്കാളിത്തമാണ് ആഫ്രിക്കൻ പാർക്ക്സ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:സാംബിയയിലെ ദേശീയോദ്യാനങ്ങൾ
ലോവർ സാംബസി ദേശീയോദ്യാനം

**ലോവർ സാംബസി ദേശീയോദ്യാനം**, സാംബസി നദിയുടെ വടക്കൻ തീരത്ത് തെക്കുകിഴക്കൻ സാംബിയയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1983 ൽ ഒരു ദേശീയോദ്യാനമായി പ്രഖ്യാപിക്കപ്പെടുന്നതുവരെ, ഈ പ്രദേശം സാംബിയയുടെ പ്രസിഡൻറിൻറെ സ്വകാര്യ ഗെയിം റിസർവ് ആയിരുന്നു. ഇത് അനിയന്ത്രിതമായ ടൂറിസം പ്രവർത്തനങ്ങളുടെ ഫലമായുണ്ടാകുന്ന നാശങ്ങളിൽനിന്ന് ഉദ്യാനത്തിനു വിടുതൽ നൽകുകയും ആഫ്രിക്കയിൽ അവശേഷിച്ചിരിക്കുന്ന ഏതാനും ചില പ്രാക്തന ഘോരവനപ്രദേശങ്ങളിലൊന്നായി നിലനിൽക്കുകയും ചെയ്തു.

## അവലംബം

## പുറത്തേക്കുള്ള കണ്ണികൾ
*Lower Zambezi National Park Website
* http://www.zambezi.com/location/lower_zambezi_national_park  
* http://www.zambiatourism.com/destinations/national-parks/lower-zambezi-national-park
* http://conservationlowerzambezi.org/

വർഗ്ഗം:സാംബിയയിലെ ദേശീയോദ്യാനങ്ങൾ
കഫ്യൂ ദേശീയോദ്യാനം

**കഫ്യൂ ദേശീയോദ്യാനം**, സാംബിയയിലെ ഏറ്റവും വലിയ ദേശീയോദ്യാനമാണ്.  ഈ ദേശീയോദ്യാനം ഏകദേശം 22,400 ചതുരശ്ര കിലോമീറ്റർ വിസ്തൃതിയുള്ളവയാണ്. ഇത് വെയിൽസൻറെയോ അല്ലെങ്കിൽ മസാച്ചുസെറ്റ്സിൻറെയോ വലിപ്പത്തിനു തുല്യമാണ്. ആഫ്രിക്കയിലെ രണ്ടാമത്തെ ഏറ്റവും വലിയ ദേശീയോദ്യാനമായ ഇവിടെ 55 വിവിധയിനം മൃഗങ്ങൾ കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
*Map of Kafue National Park

വർഗ്ഗം:സാംബിയയിലെ ദേശീയോദ്യാനങ്ങൾ
പ്രിബൈകാൽസ്ക്കി ദേശീയോദ്യാനം

**പ്രിബൈകാൽസ്ക്കി ദേശീയോദ്യാനത്തിൽ** ) തെക്കു- കിഴക്ക് സൈബീരിയയിലുള്ള ബൈക്കൽ തടാകത്തിന്റെ തെക്കു- പടിഞ്ഞാറ് തീരം ഉൾപ്പെടുന്നു. തീരപ്രദേശത്തെ സ്ട്രിപ്പിന്റെ പടിഞ്ഞാറുഭാഗത്ത് ഏതാനും പർവ്വതശിഖരങ്ങളും അതുപോലെതന്നെ കിഴക്കുഭാഗത്ത് തീരത്തു നിന്നും അകന്ന്, അൽഖോൻ ദ്വീപ് പോലെയുള്ള ഏതാനും ദ്വീപുകളും ഉൾപ്പെടുന്നു. ഇർകുറ്റ്സ്ക് ഒബ്ലാസ്റ്റിലുള്ള ഇർകുറ്റ്സ്ക് നഗരത്തിൽ നിന്നും ഏകദേശം 50 കിലോമീറ്റർ തെക്കു- കിഴക്കുഭാഗത്തേക്കു മാറിയാണ് ഇത് സ്ഥിതിചെയ്യുന്നത്. മറ്റു മൂന്ന് നാച്യർ റിസർവ്വുകളോടൊപ്പം ഈ ദേശീയോദ്യാനവും പരിപാലിച്ചുവരുന്നു. യുനസ്ക്കോയുടെ ലോകപൈതൃകസ്ഥലമായ ബൈക്കൽ തടാകത്തിന്റെ ഏറ്റവും പ്രധാനപ്പെട്ട ഘടകമാണിത്. ബൈക്കൽ തടാകത്തിൽ നിന്നും പടിഞ്ഞാറുള്ള യെനിസീ നദീതടത്തിലേക്ക് ഒഴുകുന്ന അങ്കാറ നദി ഈ ദേശീയോദ്യാനത്തിലൂടെയാണ് ഒഴുകുന്നത്. ഈ ദേശീയോദ്യാനത്തിൽ വളരെ ഉയർന്ന രീതിയിലുള്ള ജൈവവൈവിധ്യവും പ്രാദേശികമായ സ്പീഷീസുകളും ഉണ്ട്.

## ജീവികൾ

File:Spermophilus.jpg| Ground squirrel on Olkhon Island
File:Chayki_v_Chivyrkuyskom_zalive.JPG| Mongolian herring gulls on Lake Baikal
File:Nerpa.jpg| Baikal seal, endemic to Lake Baikal


## ഇതും കാണുക

* ബൈകാൽ തടാകം

## അവലംബം
പ്ലെഷേയ്‌വോ ഒസിറോ ദേശീയോദ്യാനം

**പ്ലെഷേയ്‌വോ ഒസിറോ ദേശീയോദ്യാനത്തിൽ** (Russian: **Плещеево озеро (национальный парк)**)  പ്ലെഷേയ്‌വോ തടാകവും സമീപപ്രദേശങ്ങളും ഉൾപ്പെടുന്നു. ഈ തടാകം വിനോദസഞ്ചാരത്തിനും അതുപോലെതന്നെ സ്വാഭാവികമായ വാസസ്ഥലമെന്ന നിലയിലും വളരെ പ്രശസ്തമാണ്. റഷ്യൻ സാർ ചക്രവർത്തിമാരുടെ മുൻകാല റിസോർട്ട് ആയിരുന്നു ഇവിടം. മോസ്ക്കോയിൽ നിന്ന് വടക്കു- കിഴക്കായി ഏകദേശം 130 കിലോമീറ്റർ മാറി വോൾഗയുടെ ഉയർന്ന തലത്തിലുള്ള നദീതടത്തിൽ, കിഴക്കൻ യൂറോപ്യൻ സമതലത്തിലാണ് ഈ തടാകം സ്ഥിതിചെയ്യുന്നത്. തടാകത്തിന്റെ തെക്കു- കിഴക്കൻ തീരത്താണ് യാരോസ്ലാവ്ല് ഒബ്ലാസ്റ്റിലെ പെരെസ്ലാവ്ല്- സലെസ്സ്ക്കി എന്ന റിസോർട്ട് പട്ടണം സ്ഥിതിചെയ്യുന്നത്. 

## ജീവികൾ

File:Muikku2.jpg|"Ryapushka", a freshwater whitefish of the lake
File:Coat_of_Arms_of_Pereslavl-Zalessky_(Yaroslavl_oblast).png|Ryapushka on the coat of arms of the local town of Pereslavl-Zalessky


## ഇതും കാണുക
* റഷ്യയിലെ സംരക്ഷിതപ്രദേശങ്ങൾ

## അവലംബം
നെഗ്കിൻസ്ക്കി ദേശീയോദ്യാനം

കാമ നദി, അതിന്റെ പോഷകനദിയായ സിവ നദി എന്നിവയുടെ മധ്യത്തിലുള്ള താഴ്വരയിലും വോറ്റ്കിൻസ്ക്ക് ജലസംഭരണിയുടെ തീരപ്രദേശ ഭാഗത്തുമായി സ്ഥിതിചെയ്യുന്നതും ഉഡ്മുറ്ഷ്യ സ്വയംഭരണപ്രദേശത്തിലെ ഏറ്റവും പ്രധാനപ്പെട്ടാ ജീവശാസ്ത്രപരവും സാംസ്ക്കാരികപരവുമായി പ്രാധാന്യമർഹിക്കുന്ന സംരക്ഷിതപ്രദേശമാണ് **നെഗ്കിൻസ്ക്കി ദേശീയോദ്യാനം**  (). മധ്യയുറാൽ പർവ്വതനിരയുടെ പടിഞ്ഞാറൻ ഭാഗത്ത് നെച്കിൻസ്ക്കിയെ ഇത് നിലനിർത്തുന്നു. പ്രാചീനമായ അനേകം പുരാവസ്തുമേഖലകൾ കരഭാഗത്തുണ്ട്. ദേശീയോദ്യാനത്തിന്റെ പ്രദേശത്തിൽ ഭൂരിഭാഗവും വനവും നദീപ്രളയസമതലങ്ങളുമാണ്.   

## ജീവികൾ

File:Desmana moschata MHNT.INS.10.jpg| Russian desman; historically trapped for fur and now protected in Nechkinsky. (Vulnerable species)
File:Red-breasted Goose (Branta ruficollis) RWD2.jpg| Red-breasted goose. (Endangered species)
File:Acipenser ruthenus Prague Vltava 1.jpg| Sterlet, a type of Eurasian sturgeon.  (Vulnerable species)


## ഇതും കാണുക
* റഷ്യയിലെ സംരക്ഷിതപ്രദേശങ്ങൾ

## അവലംബം
മഹേഷ് ചന്ദ്ര മേത്ത

ഇന്ത്യയിൽ ഒരു പൊതുതാല്പര്യ അഭിഭാഷകനാണ് **മഹേഷ് ചന്ദ്ര മേത്ത**. പരിസ്ഥിതി മലിനീകരണം ഉണ്ടാക്കുന്ന വ്യവസായ ശാലകൾക്കെതിരെ ഇന്ത്യൻ കോടതികളിൽ അദ്ദേഹം നടത്തിയ തുടർച്ചയായ പോരാട്ടങ്ങൾക്ക് 1996-ൽ ഗോൾഡ്മാൻ എൻവയൺമെന്റൽ പുരസ്കാരം ലഭിച്ചു. 1997ൽ അദ്ദേഹത്തിന്റെ പൊതുപ്രവർത്തനങ്ങൾക്കായി മഗ്സസെ അവാർഡ് ലഭിച്ചു. 2016ൽ രാജ്യം സിവിലിയൻ ബഹുമതിയായ പദ്മശ്രീ നൽകി ആദരിച്ചു.
## ജീവചരിത്രം
ജമ്മു കാശ്മീരിലെ രാജൗറി ജില്ലയിലെ ഒരു കൊച്ചുഗ്രാമത്തിൽ 1946 ഒക്ടോബർ 12നു ജനിച്ചു. പ്രകൃതിസ്നേഹവും പരിസ്ഥിതി സംരക്ഷണ പ്രതിബദ്ധതയും അദ്ദേഹത്തിന്റെ മനസ്സിൽ പതിപ്പിക്കപ്പെട്ടത് അവിടെ നിന്നായിരുന്നു. അദ്ദേഹത്തിന്റെ പ്രൈമറി വിദ്യാഭ്യാസം ധന്ഗ്രി ഗ്രാമത്തിൽ തന്നെ ആയിരുന്നു. പിന്നീട് ഉന്നത വിദ്യാഭ്യാസത്തിനായി രാജൗറിയിലെ സ്‍കൂളിൽ ചേർന്നു. 15 കിലോമീറ്ററോളം താണ്ടിയും രണ്ട് പുഴകൾ കടന്നും വേണമായിരുന്നു അദ്ദേഹത്തിന് ഗ്രാമത്തിൽ നിന്നും സ്കൂളിലെത്താൻ. സ്കൂൾ വിദ്യാഭ്യാസത്തിനു ശേഷം അദ്ദേഹം ജമ്മുവിലേക്ക് പോവുകയും അവിടെ ജമ്മു സർവകലാശാലയിൽ നിന്ന് നിയമബിരുദവും രാഷ്ട്രമീമാംസയിൽ ബിരുദാനന്തരബിരുദവും നേടി. ശേഷം ജമ്മു കാശ്മീർ ഹൈകോടതിയിൽ ജോലി ചെയ്യാൻ ആരംഭിച്ചു. അദ്ദേഹം ജമ്മുവിൽ ഉണ്ടായിരുന്ന കാലത്ത് സാമൂഹ്യ രാഷ്ട്രീയ പ്രശ്നങ്ങളിൽ സജീവമായി പങ്കുകൊണ്ടിരുന്നു. അഴിമതിയ്‌ക്കെതിരെ ശബ്ദമുയർത്തുകയും, ജമ്മു പ്രദേശത്തോട് കാണിച്ചിരുന്ന വിവേചനത്തിനെതിരെ പോരാടാൻ വിദ്യാർത്ഥികൾക്കും  യുവാക്കൾക്കും പ്രചോദനം നൽകുകയും ചെയ്തിരുന്നു. അദ്ദേഹം യൂത്ത് ആക്ഷൻ കമ്മിറ്റിയുടെ അദ്ധ്യക്ഷനും സാമൂഹിക രാഷ്ട്രീയ പ്രവർത്തനങ്ങൾക്ക് മാർഗദർശിയും ആയിരുന്നു.

1983-ൽ ഡൽഹിയിലേക്ക് പോവുകയും സുപ്രീം കോടതിയിൽ വക്കീലായി ജോലി ആരംഭിക്കുകയും ചെയ്തു. 1984-ൽ പാരിസ്ഥിതിക വ്യവഹാരങ്ങളിൽ ശ്രദ്ധയൂന്നുകയും ചെയ്തു.

## അവലംബം

വർഗ്ഗം:1946-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
ബാൻഡ്-ഇ അമീർ ദേശീയോദ്യാനം

**ബാൻഡ്-ഇ അമീർ ദേശീയോദ്യാനം ([[Persian language|Persian]]: بند امیر‎‎)**,  ബാമിയാൻ പ്രവിശ്യയിൽ സ്ഥിതിചെയ്യുന്ന അഫ്ഗാനിസ്ഥാനിലെ ആദ്യത്തെ ദേശീയോദ്യാനമാണ്. ട്രാവെർട്ടൈൻ എന്നറിയപ്പെടുന്ന, ധാതു നിക്ഷേപം കൊണ്ട് നിർമ്മിക്കപ്പെട്ട സ്വാഭാവിക അണക്കെട്ടുകളാൽ വേർപെടുത്തപ്പെട്ട് ആറ് ആഴത്തിലുള്ള നീലത്തടാകങ്ങളുടെ പരമ്പരയാണ് ഇത്.

തടാകങ്ങൾ സ്ഥിതിചെയ്യുന്നത്, മധ്യ അഫ്ഗാനിസ്ഥാനിലെ ഹിന്ദുക്കുഷ് മലനിരകളിൽ 3000 മീറ്റർ ഉയരത്തിൽ പ്രശസ്തമായ ബാമിയാനിലെ ബുദ്ധപ്രതിമയുടെ പടിഞ്ഞാറായിട്ടാണ്.

## ചിത്രശാല

File:Band-e-Amir National Park-2.jpg|
File:Band-e-Amir National Park-3.jpg|
File:Band-e-Amir National Park-4.jpg|
File:Band-e-Amir National Park-5.jpg|
File:Band-e-Amir National Park-6.jpg|
File:Band-e-Amir National Park-7.jpg|
File:Band-e-Amir National Park-8.jpg|
File:Band-e-Amir National Park-10.jpg|
File:Band-e-Amir National Park-11.jpg|
File:Band-e-Amir National Park-12.jpg|
File:Band-e-Amir National Park-9.jpg|The Band-e Amir Lake
File:BandeAmir1.jpg|One of the Lakes at Band-e Amir Area
File:BandeAmir2.jpg|Another Lake at Band-e Amir Area
File:Band e Paneer.jpg|Band-e Panir


## അവലംബം
നീലഗിരി മലമുത്തൻ

ചിറകിൽ ഇളം തവിട്ടു നിറമുള്ള കല്ലൻ തുമ്പിയാണ് **നീലഗിരി മലമുത്തൻ** (*Chlorogomphus campioni*). പശ്ചിമഘട്ടത്തിലെ സ്ഥാനീയ തുമ്പികളിൽ ഒന്നാണ്. ഉയർന്ന മലനിരകളിലെ പുൽമേടുകളും വനങ്ങളും ഇഷ്ടപ്പെടുന്ന ഈ തുമ്പികളെ അപൂർവ്വമായി മാത്രമേ കാണാനാകൂ.

കണ്ണുകൾക്ക് തിളങ്ങുന്ന പച്ച നിറമാണ്. കറുത്ത നിറമുള്ള കഴുത്തിൽ വലിയ ഒരു മഞ്ഞ പൊട്ടുണ്ട്. ഉരസ്സും ഉദരവും കറുത്ത നിറമാണ്. ഉരസ്സിൽ മഞ്ഞ നിറത്തിലുള്ള ചെറിയ വരകൾ കാണാവുന്നതാണ്. ഉദരത്തിനു കുറുകെ മഞ്ഞ നിറത്തിലുള്ള ചെറിയ കലകളുണ്ട്. ഉദരത്തിന്റെ അഗ്രഭാഗം അൽപ്പം തടിച്ചതാണ്. കാലുകൾക്ക് കറുത്ത നിറം. സുതാര്യമായ ചിറകുകളുടെ അറ്റത്ത് കടും തവിട്ട് ഛായയുണ്ട്. വളരെ പ്രായമുള്ള തുമ്പികളുടെ ചിറകുകളിൽ ഇളം തവിട്ട് ഛായ കാണുവാൻ കഴിയും.പെൺതുമ്പികൾ കാഴ്ചയിൽ ആൺ തുമ്പികളെ പോലെയാണെങ്കിലും ഉദരത്തിലെ മഞ്ഞ നിറമുള്ള കലകൾ വളരെ നേർത്തതായിരുക്കും. ആകാശത്ത് ഉയർന്ന് പറക്കുന്ന ഈ തുമ്പികൾ അപൂർവ്വമായേ വിശ്രമിക്കാറുള്ളൂ. വീതിയുള്ള വനപാതകളിലും തുറസ്സായ സ്ഥലങ്ങളിലുമാണ് ഇവയെ കാണാൻ കഴിയുന്നത്. മരച്ചില്ലകളിൽ തൂങ്ങിക്കിടന്നാണ് ഇവ വിശ്രമിക്കാറുള്ളത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

വർഗ്ഗം:കല്ലൻതുമ്പികൾ